Иосиф Бродский. Нобель маърузаси | www.ziyouz.uz\nБош саҳифа ҲикматномаНобель маърузалариИосиф Бродский. Нобель маърузаси\nИосиф Бродский. Нобель маърузаси\nЧоп этилган 01.05.2019 19.04.2019 МуаллифZiyouz.uz\nҲалол одам учун, бу ҳалолликни ижтимоий ролдан авло билган одам учун ва бу авлолик йўлида жуда узоққа, ҳатто ватандан узоққа қадам ташлаган одам учун (ахир, жоҳиллик ичида ўй-фикрлар ҳукмдори бўлиб яшагандан кўра демократия ичида энг омадсиз бўлиб юрган яхшироқ эмасми?) қўққисдан мана бу минбарда пайдо бўлиб қолиш жуда катта ўнғайсизлик ва синовдир.\nҲиссиёт яна шу билан чуқурлашадики, бу ерда мендан олдин ҳам кимлардир туриб гапирган, ундан-да зўрроқ сабаби — бундай шарафга арзийдигану, лекин сазовор бўлолмай қолганлар, ушбу минбардан туриб, “урби эт орби” деганларидек, сизларга мурожаат этолмай қолганлар бор, уларнинг якдил сукунати сизларга етиб боролмай қийналади.\nСизларни бу ҳолатга кўниктира оладиган яккаю ягона нарса — стилистик сабабларга кўра ёзувчи ёзувчи учун, шоир шоир учун гапира олмаслигидек бир мушоҳададир. Масалан, бу минбарда Осип Мандельштам, Марина Цветаева, Роберт Фрост, Анна Ахматова, Уистон Оден пайдо бўлиб қолганларида эди, улар ҳам фақат ўзлари ҳақида гапиролган ва эҳтимол, қандайдир ноқулай аҳволга тушган бўлардилар.\nБу зотларнинг руҳлари мени муттасил довдиратади, бугун ҳам шундай бўляпти. Нима бўлгандаям, улар менинг сўзамоллигимни мақтамаган бўлардилар. Энг бахтли онларимда мен ўзимни уларнинг йиғиндиси, яъни уларнинг ҳар биридан кичкина ҳис қиламан. Чунки қоғозда улардан яхшироқ бўлиш мумкин эмас. Ҳаётда ҳам мумкин эмас, қанчалик аччиқ ва фожиали бўлмасин, айни шуларнинг ҳаёти вақтнинг ўтиши ҳақида қайғуришга мажбур этади. Агар нариги дунё бор бўлса — улар бу дунёда яшаганларини унутиб юборишим мумкин-ку, аммо нариги дунёда мангу ҳаёт кечириш имкониятларини рад этишга кучим етмайди — агар нариги дунё бор бўлса, улар, умид қиламанки, мен ҳозир сизларга айтмоқчи бўлган гапларнинг сифати учун кечирадилар. Ахир, касбимизнинг обрў-эътибори минбарда ўзимизни тутишимиз билан ўлчанмайди-ку.\nИосиф Бродский Нобель мукофотини топшириш маросимида. 1987 йил\nМен фақат беш кишини тилга олдим. Уларнинг ижоди ва тақдири менга шунинг учун ҳам қимматлики, инсон ва ёзувчи сифатида улар бўлмаганида, менинг қадрим ҳам бир пул ва бугун мана шу минбарга чиқмаган бўлардим. Бу зотларнинг руҳлари ёруғлик манбаи — чироқлардан зиёдми ё юлдузларданми? Улар бешовлон эмас, кўпроқ ва исталган ҳар бири одамни мутлақо гунг қилиб қўйишга қодир эди. Уларнинг сони ҳар қандай онгли адибнинг ҳаётида беқиёс кўп. Менга қолганда, яна икки ҳисса ортиқ, чунки мен такдир тақозосига кўра икки маданият одамиман. Бу икки маданиятга тегишли замондош ва касбдошларни, шоир ва носирларни ўйласам ҳам мушкулим осонлашмайди. Уларнинг иқтидорини ўзимникидан ортиқ кўраман, чунки улар менинг ҳозирги ўрним — шу минбарда пайдо бўлиб қолганларида, аллақачон асосий гапга ўтган бўлардилар. Сабаби, улар дунёга айтиши мумкин бўлган гаплар меникига қараганда анча кўп эди. Шунинг учун мен бу ерда бир қатор танбеҳларни ўзимга раво кўраман. Улар, эҳтимол, узуқ-юлуқ, пала-партиш, ўзаро қовушмаслиги билан сизларни ҳайрон қолдириши мумкин. Бироқ ўй-хаёлларимни жамлаб олиш менга берилган вақт ва касб-коримнинг ўзи мени, ҳеч бўлмаганда, бетартиблик маломатидан сақлаб қолади, деб ишонаман. Менинг касбимдагилар фикрлаш изчиллигига камдан-кам даъвогарлик қила оладилар, жилла қурса, фикрлаш тизимига даъво қиладилар. Лекин буниси ҳам, уларнинг одатига кўра, четдан олинган: муҳитдан, ижтимоий тузумдан, беғубор ёшлигида фалсафа билан шуғулланганидан. У ёки бу, майли, доимий бўлсин, мақсадларга эришиш учун у фойдаланадиган воситалар тасодифийлигига ижодий жараённинг ўзидан бошқа, шеър тўқиш жараёнидан бошқа ҳеч нима ортиқроқ даражада ишонтиролмайди. Ахматованинг сўзига қараганда шеър, ҳақиқатан ҳам ахлатдан ўсиб чиқади, насрнинг илдизлари-да ундан қолишмайдиган жойлардан озиқланади.\nАгар санъат нимагадир ўргатиши (биринчи навбатда санъаткорни) рост бўлса, бу “нимагадир” инсоний тирикчиликнинг хусусий кўринишлари бўлади. Улар хусусий тадбиркорликнинг энг қадимги ва энг асл шакли сифатида бемалол ёки беихтиёр, одамнинг айни индивидуаллик, бетакрорлик, ўзига хослик ҳисларини, уни ижтимоий ҳайвондан шахсга айлантирган ҳолда рағбатлантиради. Ҳаётда кўп нарсаларни: нон, тўшак, эътиқод, маъшуқа кабиларни биров билан баҳам кўриш мумкин, аммо шеърни, айтайлик, Районер Мария Рилькенинг шеърларини эмас. Санъат асарлари, айниқса, бадиий адабиёт, хусусан, шеър одам билан бевосита мулоқотга кириб, унга юзма-юз мурожаат этади. Шунинг учун ҳам умумий фаровонлик жонкуярлари, омманинг ҳукмдорлари, тарихий зарурат жарчилари умуман санъатни, айниқса, адабиётни ва хусусан, шеъриятни ёмон кўришади. Чунки шеър ўқилган жойда кутилган келишувчилик ва якдиллик ўрнига бефарқлик ва ҳар томонга тортқилашни, қатьий ҳаракат ўрнига эътиборсизлик ва ирганишни кўрадилар. Бошқача айтганда, умумий фаровонлик жонкуярлари ва омманинг ҳукмдорлари яхши кўрадиган ноллар ичига санъат “нуқта — нуқта — вергул” қўйиб, ҳар бир нолни жуда чиройли бўлмасада, одам башарасига айлантириб қўяди.\nУлуғ Баратинский ўзининг илҳом париси ҳақида гапирганида уни “юз ифодаси умумий бўлмаган” деб таърифлаган эди. Индивидуал мавжудликнинг маъноси ана шунақа, умумий бўлмаган ифодага киришдан иборат бўлса керак, чунки шундай ноумумийликка биз ирсий жиҳатдан тайёрланганмиз. Одам ким бўлмасин, ёзувчими ё ўқувчи, вазифаси шундан иборатки, у қанчалик фаровон кўринмасин, мажбурлаб тиқиштирилган ёки четдан кўрсатилган ҳаётни эмас, ҳақиқий ўзининг ҳаётини яшаб ўтсин. Зеро, у ҳар биримизда яккаю ягона ва нима билан тугашини яхши биламиз. Ана шу ягона имкониятни бегона қиёфа ва бегона тажрибаларни, ҳуда-беҳуда қайтариқларни такрорлашга сарфлаш зое бўларди. Ундан-да ачинарлиси, тарихий заруратлилик васвасаси таъсирида қайтариқларга рози бўлган одамнинг тобути ёнида улар биргалашиб ётмайдилар ва рози бўлганлари учун ҳам раҳмат демайдилар.\nЎйлайманки, тил ва адабиёт ҳар қандай шаклдаги ижтимоий ташкилотга қараганда қадимроқ, муқаррарроқ ва чидамлироқдир. Адабиёт томонидан давлатга нисбатан билдириладиган қаҳр-ғазаб, пичинг ёки бефарқлик, аслида доимийликнинг, аниқроғи — чексизликнинг вақтинчаликка, чекланганликка нисбатан бўлган акс таъсири, аксил амалидир. Ҳеч бўлмаганда, модомики, давлат адабиёт ишларига аралашишини қўймас экан, адабиёт ҳам давлат ишига аралашишга ўзини ҳақли деб билади. Сиёсий тизим, ижтимоий қурилма шакли, булар умуман ҳар қандай тизим каби, таърифга кўра, ўзини ҳозирги замонга (гоҳо келажакка ҳам) зўрлаб ёндаштиришга интилаётган ўтган замоннинг шаклидир. Касб-кори тил билан боғлиқ одам буни унутишга журъат этадиган энг сўнгти одамдир. Ёзувчи учун ҳақиқий хатар давлат томонидан таъқиб этилиш эҳтимоллиги (кўпинча, реаллиги)дан кўра кўпроқ унинг устомонлик билан ёки доимо яхши томонга ўзгараётгандек қилиб кўрсатадиган, аммо ҳамма вақт муваққат чизгиларига сеҳрланиб қолиш эҳтимоллигидир. Давлатнинг фалсафаси, ахлоқи — эстетикаси ҳақида гапирмасак ҳам — доимо “кеча”, тил ва адабиёт доимо — “бугун” ва кўпинча, у ёки бу сиёсий тизим изчил бўлса, ҳатто “эртага” ҳамдир. Адабиётнинг хизматларидан бири — у одамга яшаб турган вақтини аниқлашда, салафлар ва ўзига ўхшаганлар тўдаси орасидан ўзини ажратиб олишда, “тарих қурбони” деган фахрий ном билан аталувчи қайтариқлардан қочишда ёрдам беради.\nСанъат ва адабиёт такрорланишдан доимо қочиши ва беназирлиги билан ҳаётдан фарқ қилади. Оддий ҳаётда сиз битта латифани уч марта айтиб, одамларни уч марта кулдиришингиз ва уларнинг эътиборини қозонишингиз мумкин. Санъатдаги бундай муомала шакли “клише” деб аталади. Санъат мисли орқага тепмайдиган қурол ва унинг ривожи санъаткорнинг индивидуаллиги билан эмас, материалнинг динамикаси ва мантиғи билан, ҳар сафар сифат жиҳатдан янги эстетик ечим топишни талаб этадиган (ёки айтиб турадиган) воситаларнинг олдинги тақдири билан белгиланади.\nЎзининг насабномасига, динамикаси, мантиғи ва келажагига эга санъат тарихга синоним эмас, энг яхши ҳолда, унга параллелдир ва унинг мавжудлик усули ҳар сафар янги, эстетик реалликни яратишдан иборат. Мана, нима учун у “тараққиётдан олдинда” бўлиб қолади, асосий қуроли “Марксни аниқлаштириб олсакмикин?” деганга ўхшаш “клише”га ёпишиб қолган тарихдан илгарилаб кетади.\nҲозирги пайтда ёзувчи, айниқса, шоир ўз асарларида кўчабоп тилдан, оломон тилидан фойдаланиши керак, деган фикр кенг тарқалган. Бу даъво демократик тамойилли ва шоир учун анча фойдали бўлиб кўрингани билан бемаънилик ва санъатни, адабиётни тарихга бўйсундириб беришга уринишдан бошқа нарса эмас. Агар одамзод ўз тараққиётида тўхташи лозим, деб қарор қилган бўлсак, адабиёт халқ тилида сўзлаши керак, акс ҳолда, халқ адабиёт тилида гаплашиши керак. Ҳар қандай янги эстетик реаллик унинг реал эканлигини одам учун аниқлаштириб беради. Чунки гўзаллик ахлоқнинг онаси, “яхши” ва “ёмон” деган тушунчалар биринчи навбатда эстетик тушунча, улар “яхшилик” ва “ёвузлик” тушунчаларидан огоҳ қилади. Эстетикада “ҳамма нарса рухсат этилмаган”и учун ахлоқда ҳам шундай, чунки спектрдаги ранглар сони чекланган. Ҳеч нарсани тушунмайдиган гўдак бегона одамни йиғлаб туриб нари итарса ёки аксинча, унга талпинса, ахлоқий жиҳатдан эмас, инстинктив равишда эстетик жиҳатдан танлаётиб инкор этган ёки интилган бўлади.\nЭстетик танлов, индивидуал ва эстетик қайғуриш ҳамма вақт хусусийдир. Ҳар қандай янги эстетик реаллик қайғураётган одамни янада кўпроқ хусусийлаштиради ва бу хусусийлик баъзан бадиий дид ёки бошқа қандайдир шаклга кириб, ўз-ўзидан қулга айланиб қолиш хавфидан сақланиш, балки кафолат омили бўлиб қолиши мумкин. Чунки бадиий дидли одам ҳар қандай сиёсий демагогияга хос қайтариқларни ва ритмик сеҳр-жодуларни қабул қилиши қийин. Гап фақат яхшилик дурдона фазилат яратишга кафолат бўлолмаслигида эмас, зулм, айниқса, сиёсий зулм доимо ёмон стилист эканлигидадир. Шахснинг тажрибаси қанчалик бой, диди қанчалар мустаҳкам бўлса, унинг ахлоқий танлови шунчалик аниқ, у шунчалик эркин, эҳгимол, у жудаям бахтли бўлолмас.\nДостоевскийнинг “дунёни гўзаллик қутқаради” деган гапини ёки Мэтью Арнольднинг “бизни поэзия қутқаради” деган фикрини соф руҳий маънодан кўра, мана шунақа амалий нуқгаи назардан тушунмоқ керак. Эҳтимол, дунёни қутқариб қолиш имкони энди йўқдир, лекин айрим одамни ҳар доим қутқариш мумкин. Одамнинг эстетик ҳисси шиддат билан ривожланади, чунки у ўзининг кимлигию нимани истаётганини тўлиқ англаб етмай туриб ўзига нима ёқяптию, нима ғашига тегаётганини ички туйғу билан сезади. Қайтараман: антропологик маънода одамнинг эстетиклиги ахлоқийликдан олдинда туради (Ёзувчи Иван Ефремовнинг “Тиғ устида” романи “Гўзаллик биологик мақсад” деган тезис устига қурилган Қ.Д.). Шунинг учун санъат, хусусан, адабиёт турлар тараққиётининг иккиламчи маҳсулоти эмас, айни шунинг тескариси. Агар бизни жониворлар салтанатининг бошқа вакилларидан ажратиб турадиган нарса нутқ бўлса, адабиёт ва поэзия ижодиётнинг энг олий шакли сифатида, қўполроқ қилиб айтганда, бизнинг турга тегишли мақсадни англатади.\nМен, ёппасига шеър тўқишу композицияга ўргатиш керак деган фикрдан йироқман, шундай бўлса-да, жамиятни зиёлилар ва бошқа тоифаларга ажратиб ташлаш, менимча мақбул эмас. Бундай бўлиниш, ахлоқий жиҳатдан жамиятни бой ва камбағалларга ажратиш билан баробар. Бироқ ижтимоий тенгсизлик мавжуд бўлиши учун яна қандайдир жисмоний, моддий асосларни тасаввур қилиш мумкин бўлса, ақдий тенгсизлик учун уларга ўрин йўқ. Тенгсизлик бошқа соҳаларда бўлиши мумкин, аммо ақлий соҳада тенглик табиат томонидан кафолатланган. Гап одамнинг маълумоти ҳақида эмас, балки нутқининг ҳосил бўлишида ва ундаги қиттайгина тахминийлик одам ҳаётига сохта танлов кириб келиши хатарини туғдиради. Адабиётнинг мавжудлиги адабиёт даражасидаги мавжудликни нафақат ахлоқан, балки лексик жиҳатдан ҳам кўзда тутади. Агар мусиқавий асар одамга тингловчи сифатида пассив ёки ижрочи сифатида актив бўлишидан бирини танлаш имкониятини берса, адабий асар — санъат Монталенинг, умидни узса бўладиган маънодаги сўзига қараганда, фақат ижрочилик ролини талаб қилади.\nМенимча, одам бошқа роллардан кўра ана шунисини кўпроқ ўйнаши лозим. Ундан ҳам кўра, фаразимча, бу рол ижтимоий портлаш ва одамларнинг майдалашиб кетиши, яъни шахснинг борган сари яккаланиб бориши натижасида муқаррарлашиб боради. Мен, ўзим тенги одамларга нисбатан ҳаётни кўпроқ биламан деб ўйламайман, бироқ, назаримда, китоб дўстга ёки маъшуқага қараганда ишончлироқ суҳбатдош кўринади. Роман ёки шеър — монолог эмас, ёзувчининг ўқувчи билан суҳбати эса — суҳбат, ўта хусусий, бошқа ҳаммаси бунга кирмайди, айтиш мумкинки, икки томонлама одамовилик. Шундай суҳбат чоғида ёзувчи ва ўқувчи бир-бирига теппа-тенг, ёзувчи улуғми ё оддий, бунинг ҳеч аҳамияти йўқ. Бу тенглик онгнинг тенглигидир ва у одам билан хотира сифатида аниқ ёки элас-элас, бир умрга қолади, шахснинг хатти-ҳаракатини белгилайди. Ижрочининг роли деганда айнан шуни назарда тутаман. Роман ёки шеър ёзувчи ва ўқувчининг ўзаро ёлғизлик маҳсули сифатида янада табиийроқ кўринади.\nБизнинг инсоният тарихида, келажак одами тарихида китоб, мазмун эътибори билан ғилдирак ихтиро қилинишига ўхшаган фавқулодда антропологик ҳодисадир. Бизнинг манбаларимиз ҳақида маълумот беришдан кўра, кўпроқ келажак одами деганлари нималарга қодир эканлигини кўрсатиб қўйиш учун пайдо бўлган китоб тажрибанинг фазода кўчиб юриш воситаси ҳисобланади. Кўчиб юриш тезлиги эса китоб саҳифаларини очиш тезлигига боғлиқ. Бу кўчиш бошқа ҳар қандай кўчиш сингари бир умумий махраждан қочишга, бу махражни илгари белдан юқори чиқиб, юрагимизга, онгимизга, тасаввуримизга етиб бормаган чизиққа боғлаб қўйишга айланиб кетади. Бу қочиш — умумий бўлмаган юз ифодаси томонга, касрнинг сурати томонига, шахс томонга, хусусийлик томонга қочишдир. Биз, кимдан андаза олиб яратилганимиздан қатъи назар, беш миллиард киши бўлдик ва санъат чизиб кўрсатганидан бўлак келажак бизда йўқ. Акс ҳолда бизни ўтмиш, аввало, ўзининг миршабона ҳамма “чиройи” билан сиёсий ўтмиш кутиб олади.\nНима бўлганда ҳам санъат, хусусан, адабиёт жамиятда камчиликнинг мулки бўлган ҳолат, назаримда, носоғлом ва хатарли кўринади. Мен давлатни кутубхонага айлантиришга чақирмайман, гарчи шундай фикр менда кўп марта бўлган, бироқ ишончим комилки, агар биз ҳукмдорларимизни сиёсий дастурига қараб эмас, ўқувчилик тажрибасига қараб танлаганимизда, ер куррасида ғам-андуҳ камроқ бўларди. Бўлажак ҳукмдордан дастлаб унинг ташқи сиёсат дастурини эмас, Стендалга, Диккенсга, Достоевскийга муносабатини сўраш керак. Ҳеч бўлмаса, шунинг учун ҳамки, инсоний хилма-хиллик ва бемаънилик адабиётнинг кундалик нони, адабиёт эса инсоний мавжудлик муаммоларини ечишда қўлланиладиган маълум ва бўлажак тоталитар ёндашишга уринишлар йўлида ишончли тўғаноқ бўла олади. Адабиёт, жилла қурса, ахлоқий суғурталаш тизими сифатида у ёки бу диний эътиқод ёки фалсафий доктринага қараганда анча самаралироқ. Чунки бизни ўзимиздан сақлайдиган биронта қонуннинг бўлиши мумкин эмас, ҳеч бир жиноий кодекс адабиётга қарши қилинган жиноят учун жазолашни кўзда тутмайди. Ва бундай жиноятлар ичида энг оғири муаллифни таъқиб этиш, цензура чекловлари, китобни ўтга ташлаш эмас. Булардан оғирроқ жиноятлар борки, у — китобни менсимаслик, уларни ўқимасликдир. Бу жиноят учун одам ўз ҳаёти билан товон тўлайди. Агар уни миллат содир этса, у ўз тарихи билан тўлов беради. Ҳозир мен бир мамлакатда яшаб туриб, одамнинг моддий фаровонлиги билан уғшнг бадиий нодонлиги ўртасида қандайдир муносабат бор, деб биринчилар қатори ишонган бўлардим, бироқ бундай фикрдан мен туғилиб ўсган мамлакат тарихи қайтариб турибди. Шунга кўра, сабаб-оқибатлар минимумига, дағал формулага келтирилган рус фожиаси — жамият фожиасидир, ундаги адабиёт камчиликнинг — машҳур рус зиёлиларининг алоҳида ҳуқуқи, имтиёзи бўлиб қолди.\nМен бу мавзуда кўп тўхталмоқчи эмасман, бу кечада миллион одам томонидан сиёсий доктринанинг тантанаси йўлида хароб қилинган ўн миллионлаб одамларни эслатиб, сизларни қайғуга солмайман. XX асрнинг биринчи ярмида Россияда кечган бундай воқеапар автоматик ўқотар қурол ихтиро қилинмасидан олдин содир бўлганига эътиборингизни қаратмоқчиман, холос. Россиядаги сиёсий доктринанинг ночорлигини шундан ҳам билса бўладики, уни амалга ошириш учун инсоний қурбонлар талаб қилинарди. Бир нарсани айтаман: тажрибадан эмас, афсус, фақат назарий жиҳатдан келиб чиқиб фараз қиламанки, ўзига ўхшаган бир кимсага, қандай бўлмасин, бир ғоя йўлида ўқ отиш Диккенсни мутолаа қилган одам учун уни ўқимаганга қараганда оғирроқ. Мен саводлилик, маълумотли бўлиш ҳақида эмас, фақат ўқиш ҳақида, Диккенсни, Стендални, Достоевскийни, Флоберни, Бальзак, Мелвилл ва шу кабиларни ўқишни назарда тутяпман. Саводли, маълумотли одам эса, сиёсий трактатни ўқиб бўлгач, ўзига ўхшаган бир кимсага қўли қилт этмай ўқ отиши ва бундан ҳатто эътиқод завқини туйиши мумкин.\nПоэзияга ўтишдан олдин бир нарсани қўшимча қиламан: рус тажрибасини огоҳ сифатида қабул қилган маъқулроқ, чунки Ғарбнинг ижтимоий тузилмаси ҳозиргача 1917 йилдан олдинги Россиядагига ўхшаш (нафсиламрини айтганда, XIX аср рус психологик романининг Ғарбда оммабоп эканлиги ва замонавий рус прозасига нисбатан паст қадрланиши айнан шу сабаб билан изоҳланади. XX асрда Россияда юзага келган ижтимоий муносабатлар ўқувчига персонажларнинг исмидан кўра ғалатироқ туюлса, эҳтимол). Россиядаги сиёсий партияларнинг ўзигина, масалан, 1917 йилги октябрь тўнтариши арафасида, ҳозирги кунларда АҚШдаги ёки Буюк Британиядагидан кўп бўлса бор эдики, кам эмасди. Бошқача айтганда, эҳтиросга берилмаган одам Ғарбда XIX аср давом этаётганини сезган бўларди. Россияда эса у тугади. Агар мен, у фожиа билан тугади, десам, аввало шунинг учунки, юзага келган ижтимоий ва хронологик ўзгариш ўз ортидан кўплаб инсонлар қурбонини бошлаб келди. Ҳақиқий фожиада қаҳрамон эмас, омма ҳалок бўлади.\nОна тилиси — рус тили бўлган одам учун сиёсий зулм ҳақида гапириш овқат ҳазм қилишдек табиий ҳисобланса-да, мен энди сўзимнинг мавзусини ўзгартираман. Ўз-ўзидан аён нарса ҳақидаги гапларнинг камчилиги шундаки, улар ўзининг енгиллиги, енгил эришиладиган ҳаққонийлик ҳиссиёти билан одамнинг онгини бузади. Уларнинг қизиқтирадиган нарсаси ана шунда, ва у ўз табиатига кўра, бундай зулмни келтириб чиқарадиган ижтимоий ислоҳотчининг вавасасига ўхшайди. Бу васвасани ҳис этиш ва ундан қочиш қандайдир даражада менинг замондошларим, қаламкаш маслакдошларим тақдирига бўлмаса ҳам, уларнинг қалами остидан чиққан адабиётга масъул. Бу адабиёт четдан туриб кузатгандагидек, тарихдан қочиш ҳам эмас, хотирани бўғиш ҳам эмас.\n“Аушвицдан кейин қандай қилиб мусиқа ёзиш мумкин?” дейди Адорно. Рус тарихи билан таниш одам бу гапни фақат лагер номини ўзгартирган ҳолда такрорлаши мумкин. Такрорлаганда ҳам каттароқ ҳуқуқ билан айта олади, чунки сталинча лагерларда чириб кетганлар миқдори немис лагерларида қирилганлардан анча ўтиб тушади. “Аушвицдан кейин қандай қилиб ланч ейиш мумкин?” деди бир вақт америкалик шоир Марк Стренд. Нима бўлгандаям, мен мансуб бўлган авлод шу мусиқани ёзишга қодир бўлиб чиқди. Бу авлод Аушвиц крематорийлари тўла қувват билан ишлаётганда, Сталин ўзининг худосифат, мутлақ, гўё табиат томонидан рухсат этилган ҳокимият чўққисига кўтарилганда туғилган. Бу авлод крематорийларда, сталинча архипелагнинг ном-нишонсиз, умумий қабрларида назарий жиҳатдан узилиб қолиши керак бўлган нарсани давом эттириш учун туғилган. Ҳамма нарса узилиб битмагани, ҳеч бўлмаса, Россияда кўп жиҳатдан шу авлодга боғлиқ ва мен ўша авлоддан эканлигимдан ғурурланишим, бугун мана шу минбарда турганимдаги ғуруримдан кам эмас.\nМен бугун шу ерда туришим ўша авлоднинг умуммаданиятга қўшган ҳиссасини тан олишдир. Мандельштамни эсласам, дунё маданиятига қўшган ҳисса, дегим келади. Ортга назар ташлаб, айтишим мумкинки, биз бўм-бўш ердан, аниқроқ айтсам, вайроналиги билан одамни қўрқитадиган ердан бошлаганмиз ва биз онгимиздан кўра ҳиссиётимиз билан тезроқ тушуниб етдикки, маданиятнинг узлуксизлик самарасини қайта яратиш, унинг ҳавза ва сўқмоқларини тиклаш, унда-мунда бутун қолган ва обрўсизлантирилган ҳавзаларни ўзимиз яратган, янги ёки бизга шундай туюлган мазмун билан тўлдира бошлаш керак.\nБалки бошқа йўл ҳам бўлгандир. Бу — бузилишда давом этиш, парчалар ва вайроналар поэтикаси, минимализм, нафасларнинг бўғилиш йўли. Биз бундан воз кечган бўлсак, у ўзимизни ўзимиз драмалаштириш бўлиб туюлганидан ёки хаёлимизда инсоний қадр-қимматга тенг маданиятнинг бизга маълум ҳавзаларининг наслий олижаноблигини сақлаб қолиш ғоялари билан жуда руҳланиб кетганимиздан эмас. Биз ундан шунинг учун воз кечдикки, танлов биз томондан эмас, маданиятнинг ўзидан ва бу танлов яна ахлоқий эмас, эстетик жиҳатдан бўлди. Албатта, одам ўзини маданиятнинг қуроли эмас, уни яратувчиси ва сақловчиси сифатида тасаввур этиши табиий. Агар мен бугун бунинг аксини тасдиқлаб турсам, сабаби XX асрнинг сўнгида Плотинни, лорд Шефтсберини, Шеллинг ёки Новалисни бошқача ифодалашда бир сеҳр бор-йўқлигида эмас, балки сўзлашув тилида илҳом парисининг овози — тилнинг ҳукмронлиги эканидадир. Яъни, тил шоирнинг қуроли эмас, аксинча, у тилнинг ўлмай қолиш воситаси. Тилни жонли мавжудот деб тасаввур қилсак-да (шунда адолат қарор топган бўларди), ахлоқий танлашга қодир эмас.\nОдам шеър ёзишга турли мулоҳазалар ила қўл уради: маъшуқанинг юрагини забт этиш, теваракдаги борлиққа — у хоҳ манзара бўлсин, хоҳ давлат муносабат билдириш, муайян бир онда ўз руҳий аҳволини тасвирлаш, шу онда ўйлаётганидек, ер юзида ўзидан бир из қолдириш учун. У шеърга онгсиз — тақлид мулоҳазалари билан қўл уради, оппоқ қоғоз ўртасида тепадан пастга қараб тушган ажибужи сўзлар устуни одамга, унинг дунёда тутган ҳолатини, фазонинг ўзига муносабатини эслатса керак. Бироқ, қўлига қалам тутқизган мулоҳазаларга, қалами остидан чиқадиган нарсанинг каттами-кичикми аудиторияга таъсири қандай бўлишига боғлиқ бўлмаган ҳолда! Бу ишнинг изма-из келадиган натижаси тил билан бевосита мулоқотга кириш ҳисси, аниқроқ айтганда, унга шу онда қарам бўлиб қолиш ҳисси, у айтган ҳамма нарса ёзиб қолдирилди. Бу қарамлик — мутлақ ва шафқатсиздир, лекин ўзи озод этади. Чунки тил ёзувчидан катта ва ўтган замон томонидан берилган салоҳият — марказдан қочувчи жуда улкан қувватга эга. Бу салоҳият муайян тилда гаплашадиган миллат миқцори билан эмас (гарчи бунга ҳам боғлиқ), шу тилда ёзилган шеърнинг сифати билан аниқланади.\nҚадимги Юнон ва Рим муаллифларини, Дантени эсга олиш кифоя. Ҳозирги пайтда, айтайлик, рус ёки инглиз тилида яратилаётган асарлар бу тилларни яна минглаб йиллар яшаб қолишини кафолатлайди. Қайтараман: шоир тил мавжудлигининг воситаси ёки улуғ Оден айтганидек, у тилни тирик тутиб турадиган кимса. Ушбу сатрларни ёзаётган мен ўлиб кетсам-да, уларни ўқийдиган сизлар йўқликка рихлат қилсангиз ҳам сатрларни ифодалаган ва сиз ўқийдиган тил қолади. Тил одамдан узоқроқ яшаш қобилиятига эгалиги учун эмас, ўзгаришларга жуда яхши мослашгани учун сақланиб қолади.\nШеър ёзадиган одам ўлимидан кейинги шон-шуҳрат учун ёзмайди, гарчи шеърим ўзимдан узоқроқ яшаб қолади, деган умидга тез-тез берилса ҳам. Унинг тили кейинги қаторни айтиб тургани учун шеър ёзади. Шеърни бошлаган вақтда у нима билан тугашини билмайди ва гоҳо натижадан ўзи ҳам ҳайрон қолади, чунки кўпинча ўзи ўйлаганидан кўра яхшироқ натижа чиқади, фикри ўзи ўйлаганидан ҳам теранлашган бўлади. Мана шу — тилнинг келажаги, шоирнинг ҳозирги замонига аралашганидир. Бизга маълумки, билишнинг учта усули бор: аналитик, ҳиссий ва пайғамбарларга хос усул — ваҳий. Поэзия адабиётнинг бошқа жанрларидан учала усулдан бараварига (биринчи ва иккинчисидан кўпроқ) фойдаланиши билан фарқланади, чунки тилда учала усул бор. Гоҳида шеър ёзадиган одам битта сўз ёрдамида бошқа ҳеч ким боролмаган, ҳатто ўзининг хаёлига келмаган жойларни забт этади. Одам шеърни шунинг учун ҳам ёзадики, шеър тўқиш онгнинг, мушоҳаданинг, дунёни тушунишнинг азим тезлатгичидир. Одам бундай тезланишни бир марта ҳис қилгандан кейин, гиёҳларга ёки ичкиликка боғланиб қолганидек ўрганиб, боғланиб қолади. Тилга ана шу тарзда боғланиб қолган одамни, ўйлашимча, шоир деса бўлади.\n← Аввалги Аввалги Мадаминбек (1892-1920)\nКейинги → Кейинги: Антон Чехов. Хирургия (ҳикоя)


Ижодий маҳорат мактабиHaqida.net\nHome Mahalliy Ижодий маҳорат мактаби\nПойтахтимиздаги Ёшлар ижод саройида «PROlogue» – ёш киноижодкорлар томонидан суратга олинган қисқа метражли фильмлар III фестивали бошланди.\nЎзбекистон ёшлар иттифоқи, «Ўзбеккино» Миллий агентлиги, Ёш киноижодкорлар кенгаши, Кинематографияни ривожлантириш маркази ҳамкорлигида ташкил этилган мазкур фестивалнинг очилишига санъатшунослар, режиссёрлар, кино соҳаси фаоллари, кино санъати мухлислари таклиф этилди.\n«Ўзбеккино» Миллий агентлиги бош директори Ф.Зокиров ва бошқалар мамлакатимизда миллий кинематографияни равнақ топтириш борасидаги эзгу саъй-ҳаракатлар замирида ёшлар маънавиятини юксалтириш, уларни соғлом ва мустақил тафаккур соҳиби этиб камолга етказишдек мақсадлар мужассам эканини таъкидлади.\nДавлатимиз раҳбари Шавкат Мирзиёев жорий йил 3 август куни мамлакатимиз зиёлилари билан бўлиб ўтган учрашувда киноижодкорлар зиммасидаги юксак бадиий-ғоявий савияли фильмлар яратиш масъулияти хусусида фикр билдирган эди. Бу эса ёш режиссёрларнинг маҳоратини ошириш, улар билан етук киноусталарнинг муттасил иш олиб бориши, ёшлар ижодини кенг ва атрофлича таҳлил этиб, ўрганиб, тўғри йўналтириш билан бевосита боғлиқ масъулиятли жараён.\n«PROlogue» ёш киноижодкорлар фестивали кинематография соҳасига кириб келаётган ёшларни қўллаб-қувватлашда, уларнинг ижоди билан халқимизни яқиндан таништиришда муҳим аҳамият касб этади. Мазкур лойиҳа учун тақдим этилган қисқа метражли картиналар «Энг яхши қисқа метражли фильм учун бош соврин», «Энг яхши сценарий», «Энг яхши режиссёрлик иши», «Энг яхши операторлик иши», «Энг яхши актёр», «Энг яхши актриса» каби номинациялар бўйича аниқланади.\n– Ушбу фестиваль биз учун ғоят фойдали бўлишига шубҳам йўқ, – дейди ёш киноижодкор Санжар Султонов. – Машҳур режиссёрлар, киноижодкорлар билан бевосита ижодий мулоқотда бўлиш, уларнинг илк фильмларимиз хусусидаги фикрларини билиш фаолиятимизни замон талабига мос тарзда йўлга қўйишда улкан аҳамиятга эга.\nФестиваль доирасида «Ёшлар ва кинематография» мавзуида илмий-амалий анжуман, «Халқаро кинофестиваль остонасида» мавзуидаги давра суҳбати, ёшлар учун маҳорат сабоқлари, ижодий учрашувлар, ёш киночилар ижодий лойиҳалари тақдимотлари ўтказилиши кўзда тутилган.\nТадбир машҳур киноижодкорлар фаолиятига бағишланган фотокўргазма ҳамда ёш режиссёрлар фильмлари намойиши билан бошланди.\nФестивалнинг очилишида Ўзбекистон Республикаси Президентининг ёшлар сиёсати масалалари бўйича Давлат маслаҳатчиси, Ўзбекистон ёшлар иттифоқи Марказий кенгаши раиси Қ.Қуронбоев сўзга чиқди.


Ўзбекистон - бангфурушлар учун яшил йўлак\n10 апрел 2021, Тошкент вақти: 19:30\nАфғон афюнининг арзонлагани банг харидорларини жонлантириб юборди.\nТожик расмийларига кўра, мамлакатда йирик наркогуруҳ қўлга олиниб, жиноятчилардан 20 килограмм героин мусодара қилинган.\nТожикистон банг моддаларини назорат қилиш агентлиги матбуот хизмати вакили Бобожон Шафиевнинг Озодлик мухбирига маълум қилишича, кўп йиллик тажрибага эга бу йирик наркогуруҳ аъзолари Тожикистоннинг Ҳисор туманида қўлга олинган:\n- 3 ойдан буён бу жиноий гуруҳни ушлаш амалиётига тайёрланиб келган агентлигимиз ходимлари 21 ноябр куни уларни қўлга олди. Амалиёт чоғида жиноятчилар агентлик ходимларига қаттиқ қаршилик кўрсатганлар. Аммо, шунга қарамай, бу гуруҳ аъзолари қўлга олиниб, улардан 20 килограмм героин мусодара қилинди, - деди наркотикларни назорат қилиш агентлиги расмийси Шафиев.\nУ шунингдек¸ қўлга олинган гуруҳнинг наркотикларни хорижий давлатларга олиб чиқиш учун асосан Ўзбекистонни яшил йўлак қилиб олганини ҳам қайд этиб ўтди.\n“Аммо гуруҳ аъзоларининг ҳаммаси ҳам қўлга олингани йўқ. Ҳозирда агентлик махсус бўлими ходимлари мазкур жиноий гуруҳнинг қолган аъзоларини тутиш борасида зурур чора-тадбирлар кўраётир”, дея қўшимча қилди Тожикистон наркотикларни назорат қилиш агентлиги масъули Шафиев.\nАйни пайтда¸ Марказий Осиё давлатлари, хусусан, Тожикистон ва Ўзбекистон расмийлари афғон наркотик моддалари миқдорининг йил сайин ортиб бораётгани ва аввал граммлаб олиб ўтилган банг моддалари эндиликда тонналаб минтақага олиб кирилаётганидан ташвиш билдирмоқдалар.\nЖумладан, шу йил 28 август ойида Шанхай ҳамкорлик ташкилотининг Душанбе шаҳрида бўлиб ўтган йиғилишида қатнашган Ўзбекистон президенти Ислом Каримов Афғонистонда ишлаб чиқарилган банг моддалари миқдорига тўхталар экан: “Афғонистонда етиштирилаётган банг моддалари кўлами 8 тоннадан ошади. Бугунги кунда наркотрафик нафақат Афғонистон, балки минтақа давлатларидаги вазиятни издан чиқариш ниятида бўлган жангариларнинг асосий даромад манбаига айланиб қолаётганини эътибордан соқит қилмаслик керак”, - деган эди.\nКузатувчиларга кўра, Тожикистонга жанубий ва шимолий томондан қўшни бўлган Ўзбекистон икки давлат ўртасида мавжуд виза тартибини бекор қилмаётганидаги асосий сабаб ҳам Тожикистондан ўтаётган банг моддалари ҳажмининг тобора ошиб бораётганидадир.\nТожикистон наркотик моддаларни назорат қилиш агентлигидан олинган маълумотларга кўра, шу йилнинг ўтган 10 ойи давомида бу мамлакат ҳудудида 5 тоннадан ортиқ банг моддаси қўлга олинган, бу эса ўтган йилгига қараганда, икки-уч баравар кўп деганидир.\nАйни пайтда, БМТнинг жиноятчилик ва наркотиклар ноқонуний савдосига қарши кураш бўйича Римдаги идораси бошлиғи Антонио Мария Коста “Озоди” радиоси билан суҳбатда Афғонистонда озиқ-овқат маҳсулоти нархининг бир неча баробар ошиб кетганлиги сабабли бу мамлакат бозорларида банг моддалари нархи тушиб кетганини таъкидлаган.\n- Сўнгги бир йил мобайнида Афғонистонда буғдой нархи 3 бараварга ошган. Қорадори эса бу мамлакат бозорларида кўплиги сабабли унинг нархи кейинги тўрт йил ичида ҳар йили 20 фоизга арзонлаган. Натижада буғдой банг моддасига нисбатан даромадлироқ маҳсулот бўлиб қолгани боис, афғон деҳқонлари банг моддалари етиштиришдан кўра, ўзларига тегишли ерларга дон экишни афзал кўрмоқдалар, - деди БМТ расмийси.\nМустақил таҳлилчи Шоҳазим Қурбонов фикрича, афғон афюни нархининг арзонлашуви минтақада яширинча фаолият олиб бораётган бангфурушлар учун айни муддао бўлган:\n- Афғон қорадориси нархининг сезиларли даражада арзонлашиши Тожикистондаги айрим доиралар, хусусан, бу мамлакатда фаолият юритаётган йирик наркогуруҳларга қўл келмоқда. Шу сабабли наркотик савдосидан миллиардлар долларлаб фойда кўраётган бу гуруҳлар афғон тупроғида етиштирилган наркотикларни килолаб эмас, тонналаб олиб чиқмоқда. Аммо шуни ҳам айтиш керакки, қўлга олинган жиноий гуруҳлар жорий қонунлар доирасида жазо олишмайди. Кўп ҳолларда улар қўйиб юборилади. Чунки улар фаолиятидан республикадаги, қолаверса, минтақадаги айрим сиёсий доиралар манфаатдор. Айнан мана шунинг учун ҳам наркотиклар оқими ортиб, жиноий гуруҳлар болаламоқдалар, - деди мустақил таҳлилчи Шоҳазим Қурбонов.


Тошкент-Навоий йўналиши бўйича парвозга чиққан самолёт зудлик билан Тошкентга қўндирилди | Бир пиёла чой\n← «Иримчилигим фарзандларим ҳаётида акс этди…»\nТошкентнинг Миробод туманида “Каптива” автомобили ёниб кетди →\nТошкент-Навоий йўналиши бўйича парвозга чиққан самолёт зудлик билан Тошкентга қўндирилди\n18 октябрь куни Тошкент аэропортидан Навоийга отланган IL114 самолёти зудлик билан яна Тошкентга қўнди. Бу ҳақда самолёт бортида бўлган сайтимиз муштарийларидан бири Мобил мухбир лойиҳаси орқали хабар берди, деб ёзмоқда Qalampir.uz.\nЙўловчининг сўзларига кўра, Hy-1347 рейси билан Тошкент-Навоий парвози белгиланган вақтдан бир соат ўтиб амалга оширилгган. Йўловчиларга айни ҳолат ноқулай об-ҳаво шароити сабабли юзага келгани айтилган.\nЙўловчилар ўз жойларини эгаллаб, самолёт ҳавога кўтарилгач, номаълум сабабларга кўра, 1 соатга яқин самода айланиб турган. Охир-оқибат парвоз бекор қилиниб, ҳаво кемаси яна Тошкент аэропортига келиб қўнган.\nБортдагиларга ушбу ҳолат техник носозлик туфайли юзага келгани айтилган. Йўловчилар ва экипаж аъзоларига ҳеч қандай зарар етмаган.\nСамолётни ёнғин хавфсизлиги, фавқулодда вазиятлар, тез тиббий ёрдам хизмати ходимлари кутиб олгани айтилди.\nМазкур ҳолат юзасидан нашр мухбирлари “Ўзбекистон ҳаво йўллари” Миллий авиакомпанияси билан боғланди. Компания Ахборот хизматининг маълум қилишича, самолёт ноқулай об-ҳаво шароити, хусусан, туман тушгани сабабли қайта Тошкентга қўндирилган. “Самолётда ҳеч қандай носозлик аниқланмаган. Улар парвозга чиқишидан аввал, жиддий текширувлардан ўтказилади”, дейди гўшакни кўтарган ходим.


12:41Суперлига-2019ни ёдга оламиз. Тўпли Кримец, йиртиқ форма, қувонаётган Қувондиқ, кийимсиз Владимир 2 12:34"Энг тез лига". Элдор Шомуродов бугун навбатдаги ўйинини ўтказади 1 12:15Тарихда бугун: Жепаров ва Кападзеси бор "Локо" пастга шўнғий бошлаган "Нефтчи"га қарши. ФОТОМАҚОЛА 4 12:05"Битта форма". Қайси футболчи хаёлингизга келди? 18 12:00Жасурбек Яхшибоев - "Энергетик-БГУ"нинг март ойидаги энг яхши футболчиси 5 11:40"Интер" Мертенс учун курашда ютишга умид қилмоқда 0 11:16Испаниялик футболчи коронавирусга қарши курашиш учун футболчилик фаолиятини тўхтатди 1 11:13Спортчилар ижтимоий тармоқларда 0 11:00Бир ўйин тарихи. 2001 йилги “Мердека” кубоги, Ҳамидуллаевнинг олтин голи, Сейткамоловнинг порлаши 7 10:47"Реал" Хамес Родригес бўйича якуний қарорни қабул қилди 2 10:41"Фанат Суперлига". Учинчи турдан кейинги мусобақа жадвали ва 4-тур анонси 10 10:40Koronavirus Info. Ўзбекистонда коронавирус инфекцияси билан касалланганлар сони 173 нафарга етди 2 10:30"Уйда Қол" танлови старт олди! 2 10:20Фердинанд Саульнинг МЮга ўтиши ҳақида: "Топ-ўйинчи, буни бир неча йиллардан буён айтиб келаман" 1 09:49“Ливерпуль” Стерлингни ортга қайтариши мумкин 9\nU-18 Биринчилиги. 2-турнинг барча натижалари 8


Qalampir.uz - Улуғбек Раҳматуллаев: “Келажакда бизни катта ўзгаришлар кутаётганига ишонаман”\nУлуғбек Раҳматуллаев: “Келажакда бизни катта ўзгаришлар кутаётганига ишонаман”\n11:35, 04.12.2016 Жамият\n4 декабрь Ўзбекистон Республикаси Президенти сайловида иштирок этган хонанда ўз номзодини танлади.\n2016 йил 4 декабрь санаси Ўзбекистон Республикасининг ҳар бир фуқароси учун муҳим сана. Шу куни халқимиз ўз Президентига овоз беради. Бу борада бугун санъаткорлар жуда фаол. Халқимиз севган хонандаларимиз шу вақтгача овоз беришга улгуришди. Улар орасида Улуғбек Раҳматуллаев ҳам бор.\nЎз танловини амалга оширган Улуғбек Раҳматуллаев Ўзбекистон Республикаси сиёсатидаги муҳим жараён ҳақида қуйидагича фикр билдирди:\n“Албатта, сайлов ва сайловда иштирок этиш мен учун, қолаверса, оиламиз учун муҳим аҳамиятга эга. Мен танлаган номзод фарзандларимиз келажаги учун хизмат қилади, деб ўйлайман. Ўзбекистон келажагида ҳам барчамизни катта ўзгаришлар кутаётганига ишонаман. Бундай муҳим санада ҳар бир инсон шахсан овоз бериш тарафдориман.\nБиз ҳам оила аъзоларимиз билан 632-сайлов участкасига келдик ва ҳар биримиз ўзимиз учун алоҳида овоз бердик. Барчани сайловда иштирок этишга чорлайман ва ҳар бир инсон ўзи учун шахсан овоз беришини сўрайман. Ҳар бир овоз аҳамиятга эгалигини унутмайлик”.\nАввал хабар берганимиздек, Президентлик сайловида бир киши бутун оила аъзолари номидан овоз бериши қатъиян тақиқланган. Шундай экан, ҳар бир сайловчи ўз овозига эга бўлсин ва келажак учун овоз берсин.\nТеглар:Президент сайлови Улуғбек Раҳматуллаев\nХонанда Ботир Қодиров Президент сайловида ўз овозини берди\nУлуғбек Раҳматуллаев АҚШнинг уч штатида концерт беради\n12:23, 02.03.2018 1 837\nАжабо: Улуғбек Раҳматуллаевнинг қўшиғини эронлик хонанда ўғирлади\n20:06, 03.01.2017 7 170\nГулбаҳор Эрқулова энди Улуғбек Раҳматуллаевни танқид қилди\n16:01, 02.01.2017 24 130\nУлуғбек Раҳматуллаев ўғилли бўлди\n10:35, 31.12.2016 6 180\nДостон Убайдуллаевнинг армон бўлган орзуси Раҳматуллаевнинг концертида ушалди\n14:51, 12.11.2016 10 596


Бугун коронавирусдан соғайганлар 100 нафарга етди | Qalampir.uz\nБугун коронавирусдан соғайганлар 100 нафарга етди\nЖамият\t28 Апрель 20:29 5424\nБугун, 28 апрель куни Андижон вилоятида 27 нафар, Сурхондарё вилоятида 7 нафар, жами 34 нафар бемор буткул соғайди. Улар вилоятлар соғлиқни сақлаш бошқармалари масъуллари иштирокида реабилитацияга кузатилди. Бу ҳақда Соғлиқни сақлаш вазирлиги Матбуот хизмати хабар берди.\nЭндиликда дарддан фориғ бўлганлар Андижонда 88 нафарни, Сурхондарёда эса 18 нафарни ташкил қилмоқда.\nШундай қилиб, бугуннинг ўзида 100 нафар бемор тузалиб, айни пайтда мамлакат бўйлаб коронавирус инфекциясидан бутунлай соғайганлар 992 нафарга етди.\nАввалроқ, Фарғона, Қашқадарё, Бухоро вилоятлари ҳамда Тошкент шаҳрида коронавирусга чалинган беморлар соғайгани ҳақида хабар берган эдик.\nЭслатиб ўтамиз, Ўзбекистонда коронавирусни юқтириб олиш билан боғлиқ илк ҳолат жорий йилнинг 15 март куни қайд этилган эди. Бугунгача коронавирус инфекцияси юқтирганлар 1939 нафарни ташкил қилмоқда. Беморларнинг беморларнинг 8 нафари вафот этган.\n29 Май 17:40 60148\n28 Май 21:12 48081\n29 Май 09:48 41178\n29 Май 21:45 40188\n28 Май 08:06 29121


Диктаторлар сулҳномаси имзоланган кун\n22 апрел 2021, Тошкент вақти: 01:00\n"Молотов-Риббентроп пакти"нинг имзоланишидан Сталин ҳам, Гитлер ҳам муайян мақсадларни кўзлаган эди.\n“Молотов-Риббентроп пакти”га 70 йил тўлди. 1939 йилнинг 23 август куни Германия ва Совет Иттифоқи ҳужум қилмаслик ҳақидаги "Молотов-Риббентроп пакти"ни имзолаган эди.\nЎша даврдаги Германия ташқи ишлар вазири Йоахим фон Риббентроп ва Совет Иттифоқи ташқи ишлар вазири Вячеслав Молотов номи билан айтиб келинаётган бу ҳужжат Шарқий Европани бўлиб олишни ҳам назарда тутган.\n1939 йил, 23 август. Ўша куни Сталин раҳбарлиги остидаги Совет Иттифоқи ва Гитлер Германияси ўртасида имзоланган ўзаро ҳужум қилмаслик пакти дунёни урушга яна ҳам яқинлаштирди.\nГитлер учун бу пакт Полшадаги “муаммолар”ни жиловлаш ва айни пайтда унинг Иттифоқчилари бўлган Франция ҳамда Англияга қарши уруш бошлаши учун йўл очган бўлса, Советлар доҳийси Сталин учун ушбу пакт қатағон даврида яксон бўлган армияни тиклаб олишга вақт қозониш, қолаверса, Шарқий Европани ўз таъсирига олиш имконини англатар эди. Яъни, “Молотов-Риббентроп пакти”га Шарқий Европани бўлиб олишни назарда тутилган махфий протокол ҳам иловаланган эди.:\n- Айтиб ўтиш керакки¸ икки томондан ҳам бошқа халқлар ҳисобига¸ СССР ўз сиëсатини хаспўшлаб тўғри деб келган бўлса ҳам амалда Гитлер Германияси билан келишиб¸ дунëдаги бошқа халқлар ҳисобига ўз ҳудудларини кенгайтириш назарда тутилган эди¸ дейди Ўзбекистонлик тарихчи олим, тарих фанлари доктори, профессор Раҳмон Фармонов.\n“Молотов-Риббентроп” пакти имзоланганидан бир ҳафта ўтиб¸ 1939 йилнинг 1 сентябр куни Германия кучлари Полшага ҳужум қилиб, иккинчи жаҳон урушини бошлаб юборди. 17 сентябр куни эса Сталиннинг Қизил армияси Полшанинг шарқий ҳудудларига бостириб кирди. Ноябр ойида Қизил Армия “Молотов-Риббентроп пакти” махфий протоколида Совет Иттифоқи таъсир доираси қилиб белгиланган Финляндияга ҳужум қилди.\n1940 йил ёзида эса Совет армияси Болтиқбўйи давлатларига бостириб кириб, у ерда куч билан ўз ҳукмронлигини ўрнатди. Кейинчалик Сталин Руминиянинг Бессарабия ва Шимолий Буковина ҳудудларини босиб олди. Босиб олинган худудларда Советлар қатағони ва мажбурий бадарға этишлар бошланди.\nПрофессор Раҳмон Фармонов фикрича, Иккинчи жаҳон уруши бошланишида Совет Иттифоқининг ҳам ҳиссаси бўлган.\n- Менинг назаримда¸ иккинчи жаҳон уруши бошланишига Гитлер Германияси бошчилигидаги агрессив кучлар сабабчи бўлган. СССР ни ҳам иккинчи жаҳон урушининг келиб чиқишига сабабчилардан десак бўлади. СССР нинг узоқ вақт олиб борган сиëсати ҳам босқинчилик сиëсати эди. Бу иккинчи жаҳон уруши даврида ва ундан ўзини яна бир бор кўрсатди¸ дейди Раҳмон Фармонов.\nСовет тарихчилари узоқ йиллар давомида бу фактларни, жумладан, Германия билан имзоланган Шарқий Европани бўлиб олишни назарда тутувчи махфий протокол борлигини рад этиб келишган. Кейинчалик бу ҳужжат Германия архивларидан¸ нусхаси Болтиқбўйидан топилди.\n- 1989 йилда СССР парчаланиб кетишидан олдин бу ҳужжатнинг нусхаси Болтиқбўйидан топилди. Ўша пайтда Ўзбекистоннинг биринчи котиби Ислом Каримов бунда қатнашиб¸ бу нарсаларни ўз кўзи билан кўрди¸ дейди Раҳмон Фармонов.\nГермания ва Совет Армиясининг 30-йиллар охирида ўта заиф ҳолда экани икки диктаторни шундай аҳдлашувга ундаган омил сифатида кўрилади.\n1939 йил май ойида Германия қуролли кучлари штаби бошлиғи Гитлерга тақдим этган махфий ҳисоботида Армиянинг аҳволи аянчли экани, узоғи билан уч ойга етадиган қурол-аслаҳа, ўқ-дори, олти ойга етадиган ёқилғи қолганини билдирган. Айнан шу боис Гитлер учун Совет Иттифоқи билан ҳужум қилмаслик ҳақидаги келишув муҳим эди.\n- Маълумки¸ Совет Иттифоқи ва Германия биринчи жаҳон урушидан сўнг мағлуб бўлган давлатлар қаторида эди. Германия яксон бўлган, Совет Иттифоқи билан эса етакчи давлатлар муносабат қилмай қўйган эди. Мана шу омиллар икки диктаторни бир-бирига яқинлаштирди, дейди россиялик тарихчи олим Сергей Слух.\nЎзбекистонлик тарихчи олим Раҳмон Фармонов фикрича, Германия ва Совет Иттифоқини яқинлаштирган омил улар табиатидаги ўхшашлик эди.\n- Германия ва СССР ўртасидаги табиати ва тузилишида ҳам ўхшашлик бўлган. Германияда ҳам¸ СССР да ҳам тоталитар тизим бўлган. СССР томонидан икки томонлама ўйин олиб борилган. СССР раҳбариятида икки хил қараш бўлган. Сталинда кўпроқ Гитлер билан яқин бўлишга мойиллик бўлган.\n1939 йилдан 1941 йилгача¸ яъни Германия СССР га қарши уруш бошлагунча СССР матбуотида Германиянинг олиб бораëтган сиëсати мақталган.\nБулар ўртасида нега бундай битим бўлган? Чунки ўша пайтда СССР, бир томондан, Германия билан музокаралар олиб борган¸ иккинчи томондан, Англия ва Франция билан музокара олиб борган. Англия кейинчалик Америка билан бир қаторда СССРнинг иттифоқчисига айланади¸ лекин унгача Англия СССР га ишонмаган. Шунинг учун ҳам СССР боши берк кўчага кириб қолгандай бўлган. Чунки иттифоқчилар бўлмаган-да. Шунинг ҳисобига Гитлер Германияси билан мана шундай пакт имзоланган¸ дейди Раҳмон Фармонов.\n“Молотов-Риббентроп пакти”, шунингдек, Совет Иттифоқи тарафидан Германияга ёқилғи, озиқ-овқат етказиб беришни назарда тутган. Ушбу пакт икки йилдан камроқ ўз кучида турди.\n1941 йил ёзида Совет ёқилғиси билан тўлдирилган немис танклари ва қўшинлари пактни бузиб, Совет Иттифоқига уруш очади. Бу уруш Совет Иттифоқида 20 миллион одам ёстиғини қуритди.


Россияда улкан жарликлар пайдо бўлмоқда » Ўзбекистон янгиликлари – Zamin.uz\n29-05-2015 | 14:28\nZAMIN.UZ / Дунё / 29 Май 2015 года1 913\nРоссиянинг турли ҳудудларида катта ўлчамдаги жарликлар пайдо бўлмоқда. Сирли кратерлар Пермь ўлкаси ва Сибирда пайдо бўлди. Маҳаллий аҳоли улар яшайдиган аҳоли пунктлари ер остига ўпирилиб кетишидан хавотирланишмоқда. Олимларнинг ҳисоб-китобларига кўра, бундай карст чуқурлар пайдо бўлиши учун уч омил: тупроқдаги ёриқ, кўчиб юрувчи қум ва ерости сувлари устма-уст тушиши керак, деб ёзмоқда Kun.uz.Карст чуқурликлари – диаметри бир неча метрдан ўнлаб мертларгача келадиган, воронкасимон чуқурлик. У юқорига томон кенгайиб боради.Одамлар уйидан чиқиб, ҳовлисининг бир қисми 10 метрлик чуқурга тушиб кетганини кўрмоқда. Шундай ҳолат Россиянинг ғарбида жойлашган кичик бир шаҳарчада рўй берди. Фавқулодда вазиятлар бошқармасида бу ҳолат муҳокама қилинди, бироқ на ҳукумат, на экспертлар бу чуқурликни нима қилишни билмай бошлари танг аҳволда қолди.Бу орада сирли кратерлар Пермь ўлкасининг бошқа жойларида ҳам бирин-кетин ҳосил бўлмоқда. Аҳоли ўзлари яшайдиган ерлар ўпирилиб кетишидан хавотирланмоқдалар. Баъзилар эҳтиёт чора сифатида ўз уйларини тарк этмоқчи.Яна битта катта чуқурлик Сибирда пайдо бўлди. Ямал яриморолида пайдо бўлган бу чуқурликнинг диаметри деярли 80 метрни ташкил қилади, чуқурлиги эса ҳали аниқланмаган.Ушбу чуқур пайдо бўлган жой яқинида Россиядаги энг йирик газ кони жойлашган. Олимлар чуқурлик шу туфайли пайдо бўлган бўлишини тахмин қилмоқдалар.“Карст чуқурлиги пайдо бўлиши учун уч шарт бажарилиши керак. Биринчидан, ер қатламида ёриқ ёки тупроқнинг пастки қатламида бўшлиқ бўлиши керак. Иккинчидан, ҳаракатланувчи қум ёки мўрт тупроқ бўлиши керак. Учинчидан, чуқурликнинг ҳосил бўлишига олиб келувчи қумларни ювиб юборувчи ерости сувлари бўлиши керак. Қумлар сурилганда кўтариш кучи камаяди. Бунинг натижасида таянч ҳам йўқолади ва ер тортиш кучи оқибатида тупроқ ўпирилади”, деб тушунтиришмоқда олимлар.\nЎқишни тавсия қиламиз Тармоқда ҳақиқий Samsung Galaxy S6 смартфонининг суратлари пайдо бўлди


Ташқи миграция: Жанубий Корея Ўзбекистон учун қанча квота ажратади?\nХорижда ишлаш кўпчилик фуқароларимизни қизиқтириши тайин. Хўш, бугунги кунда Жанубий Корея Республикаси бошқа давлатлардан ишчи кучларини жалб қилиш мақсадида қанча квота ажратмоқда? Ўзбекистон учун-чи?\nТашқи меҳнат миграцияси масалалари агентлиги бўлим бошлиғи Азим Аҳматов ушбу саволларга қуйидагича изоҳ берди:\n— Бугунги кунда Россия Федерацияси ва Жанубий Корея Республикасида кўплаб фуқароларимиз ишлаяпти. Биргина Жанубий Корея йигирмага яқин давлатларга ўртача 55000 — 58000 квота ажратмоқда. Шундан уч мингга яқини Ўзбекистон ҳиссасига тўғри келади. Талаб эса анча юқори, яъни айни пайтда ўртача 20 мингдан ортиқ ҳамюртларимиз Кореяда ишлаш истагини билдирган. Бу рақамлар талаб ҳамда таклифдан келиб чиқиб ўзгариши мумкин.\nАгентлик кўмагида ўтган йили 2613 нафар фуқаро Корея Республикасига, 922 нафари эса Россияга меҳнат фаолиятини амалга ошириш учун юборилди. 2710 нафар номзод эса, корейс тилидан тест синовидан ўтган ва улар номига иш берувчи томонидан меҳнат шартномаси йўлланган.\nЖорий йилда Жанубий Корея ва Россия давлатларида Ташқи меҳнат миграцияси масалалари агентлигининг ваколатхоналарини очиш, шунингдек, Польша, Япония, Германия, Туркия, Бирлашган Араб Амирликлари каби давлатлар билан ҳамкорликни янада мустаҳкамлаш режалаштирилган.\nМазкур рукндаги бошқа мақолалар: « Ўзбекистонда беркитиш-пломбалаш ускунаси ихтиро қилинди\tОсмон бўйлаб парвоз этаётган қуш »


03:02 24 Ноябр 2020\n18:08 08.04.2020 (Янгиланган 18:11 08.04.2020) Ҳавола олиш\nОхирги янгиланиш: 13:26 23.11.2020\nМосквада 15 ноябрь куни навбатдаги “Чемпионлар жанги 16” мусобақаси ўтказилди. Унда 70 кггача вазн тоифасида қирғизистонлик Кудурет Толипов ва ўзбекистонлик Баҳодир Бахрамов куч синашди.\nОхирги янгиланиш: 17:45 22.11.2020\nЯпонияда Путин сурати акс этган календарлар оммавийлашмоқда - видео\nПутиннинг расмий ва норасмий образлари акс этган фотосуратли календарлар япон ёшлари орасида оммавийлашмоқда.\nОхирги янгиланиш: 10:20 22.11.2020\nНур-Султонда кафе портлади - видео\nШанба куни Нур-Султондаги кафелардан бирида газ баллони портлаши содир бўлди. Ҳодиса оқибатида 1 киши қурбон бўлган 33 киши жабрланган.


ЎзА - Жорий йилда Самарқанд вилоятида 76 мингдан зиёд янги иш ўрни яратилади\n14.02.2017 12:59 Чоп этиш версияси\nЖумладан, Пайариқ туманида йил давомида 1 минг 800 дан ортиқ иш ўрни яратилиб, биринчи навбатда касб-ҳунар коллежлари ва олий ўқув юртлари битирувчилари бандлигини таъминлаш кўзда тутилган.\n– Жорий йилга мўлжалланган дастурни ишлаб чиқишда ҳар бир маҳалла бўйича касб-ҳунар коллежларини битирадиган ёшлар, олий ўқув юртлари битирувчилари ва вақтинча ишсизлар ҳисобга олинган, – дейди Пайариқ тумани бандликка кўмаклашиш маркази директори вазифасини бажарувчи Абдусалом Самисов. – Шунингдек, муддатли ҳарбий хизматни ўтаб қайтадиган 200 дан ортиқ ёш учун квота иш ўринлари тайёрлаб қўйилган. Яратиладиган иш ўринлари асосан кичик бизнес ва хусусий тадбиркорлик субъектлари, фермер хўжаликлари ва қисман, ижтимоий соҳа муассасаларига тўғри келади. Бу борада туман ҳокимлиги ва мутасадди ташкилотлар билан ҳамкорликда иш олиб бориб, дастур параметрларининг ўз вақтида ва тўлиқ бажарилишини таъминлаш чораларини кўрмоқдамиз. Йил давомида тумандаги касб-ҳунар коллежлари ва маҳаллаларда бўш иш ўринлари ярмаркалари ўтказиш, вақтинча ишсиз фуқароларни касбга ўқитиш ва қайта тайёрлаш, ҳақ тўланадиган жамоат ишларига жалб этиш ҳам режалаштирилган.\nМарказ маълумотларига кўра, жорий йилнинг январь ойида туман бўйича юздан зиёд фуқаро ўз мутахассислиги ва турдош касблар бўйича ишга жойлаштирилган. Мустақиллик маҳалласида истиқомат қилувчи Маҳлиё Болиева ана шундай ёшлардан бири.\n– Пайариқ тиббиёт коллежини ҳамширалик иши мутахассислиги бўйича битирганман, – дейди М.Болиева. – Ўтган йил декабрь ойида бандлик марказига мурожаат қилганимдан сўнг туман тиббиёт бирлашмасига йўлланма беришди. Шу пайтгача иш ўргандим ва яқинда физиотерапия бўлимига ишга қабул қилиндим.


Создано 07 Июнь 2018\tПросмотров: 2300\nРасулуллоҳ соллаллоҳу алайҳи ва салламнинг саҳобаларини бу улуғ кечани топишга ва унинг баракотларидан баҳраманд бўлишга ундашлари ҳақидаги ҳадислар жуда кўп. Расулуллоҳ соллаллоҳу алайҳи ва саллам гоҳида бу улуғ кечанинг фазилатини сифатлаб, саҳобаларини уни топишга тарғиб қилганлар: “Ким “Қадр” кечаси имон билан ва савоб умидида тунни қоим қилса, унинг олдинги гуноҳлари кечирилади.\nГоҳида эса, унинг қайси кечада эканини бил дириб, тарғиб қилганлар: “Қадр” кечасини Рама зон нинг охирги ўн кунлигидан қиди ринглар”.\nБаъзан эса, бу улуғ кечани Рамазоннинг охирги ўн кунлигининг тоқ кунларидан қидиришга чорлаганлар: “Қадр” кечасини Рамазоннинг охирги ўн кунлигининг тоқ кунларидан қидиринглар”.\nЗаифлигидан хавфсираган одамларни эса, қолган етти кунидан ҳам бу кечани қидиришга тарғиб қилганлар: “Қадр” кечасини охирги ўн кунликдан қидиринглар. Агар бирортангиз заифлашиб қолса ёки ожиз бўлса, қолган етти кунидан ғафлатда қолмасин”.\nСўнг Расулуллоҳ соллаллоҳу алайҳи ва саллам мазкур тоқ кунларни ҳам аниқлаштириб, шундай деганлар: “Ким “Қадр” кечасини қидирса, уни йигирма еттинчи кечадан қидирсин. Уни йигирма еттинчи кечадан қидиринглар”.\nУбай ибн Каъб розияллоҳу анҳу бу муборак кечанинг қайси кунда эканини қасам билан шундай ифодалаган: “Аллоҳга қасамки, мен уни аниқ биламан. Расулуллоҳ бизларга қоим қилишни буюрган кеча йигирма еттинчи кечадир”.\nБу ҳадисларнинг маъноси шуки, “Қадр” кечаси ўша вақтларда йигирма еттинчи кечага тўғри келган. Шунингдек, бу кеча баъзан йигирма бир, баъзан йигирма учинчи кечага тўғри келган вақтлар ҳам бўлган.\n“Қадр” кечасининг йигирма биринчида эканига қуйидаги ҳадис далил бўлади: “Абу Саъид Худрий розияллоҳу анҳу шундай ривоят қилади: “Расулуллоҳ соллаллоҳу алайҳи ва саллам айтдилар: “Мен “Қадр” кечасини қидириб, аввалги ўн кунликда эътикоф ўтирдим. Сўнг иккинчи ўн кунликда эътикоф ўтирдим. Сўнг Менга унинг охирги ўн кунликдалиги айтилди. Сизлардан ким эътикоф ўтиришнияхши кўрса, эътикоф ўтирсин”. Одамлар у зот билан бирга эътикоф ўтирдилар. Расулуллоҳ: “Менга “Қадр” кечасининг тоқ кунларда экани кўрсатилди. Мен у кечанинг тонгида лой ва сувга сажда қилаётган эканман”, дедилар. Рамазоннинг йигирма биринчи кечаси тугаб тонг отгач, Расулуллоҳ намоздан фориғ бўлиб, ташқарига чиқдилар. У зотнинг пешонаси ва бурун чеккаларида лой ва сув бор эди. Ўша кеча “Қадр” кечаси эди”.\n“Қадр” кечасининг йигирма учинчи кечада эканига қуйидаги ҳадис далил бўлади: “Абдуллоҳ ибн Унайс розияллоҳу анҳу Расулуллоҳ соллаллоҳу алайҳи ва салламдан шундай ривоят қилади: “Менга “Қадр” кечаси кўрсатилди, сўнг унуттирилди. У кечанинг тонгида сув ва лойга сажда қилаётган эдим”. Йигирма учинчи кечаси ёмғир ёғди. Расулуллоҳ бизга имом бўлиб намоз ўқидилар. ортига ўгирил ганларида пешона ва бурунларида сув билан лойнинг изи бор эди”.\nБу ҳадислар “Қадр” кечаси Рамазоннинг охирги ўн кунлигига яширинган бўлиб, тоқ кунларда кўчиб юради”, деган олимларнинг гаплари тўғри ва кучли эканига далилдир. Дарҳақиқат, бу ҳам Аллоҳнинг раҳмати ва эҳсонидир. Чунки бандалар кўпроқ амал қилиб оладилар, шунингдек, бу кечаларда дангаса ва рағбатли рўзадорлар ажратиб, аниқлаб олинади.\nРасулуллоҳ соллаллоҳу алайҳи ва саллам саҳобаларини фақат сўз орқали тарғиб қилиш билан чекланмадилар, балки “Қадр” кечасини қидиришни амалда ҳам исботлаб, саҳобаларга ўрнак бўладиган даражада ўргатиб қўйдилар. Чунки Расулуллоҳ соллаллоҳу алайҳи ва саллам умматнинг пешқадами ва раҳбари эдилар. Боркучларини сарфлаб, “Қадр” кечасини қидиришни ўргатиб қўйишлари ва бунда ўрнак ва гўзал намуна бўлишлари табиий ҳол эди, албатта. “Қадр” кечаси – Қуръон нозил бўлган кеча. Унда қилинган амал минг ойлик амалдан яхшироқдир. Аллоҳ таоло бу кечада Руҳ – Жаброил алайҳиссалом ва фаришта лар ерга тушиши ҳақида хабар берган. Бу кеча саломатлик ва тинчлик кечасидир. Бу кечада Аллоҳ таоло бандаларини яхшиликларга буркайди, устларидан баракотлар ёғдиради, уларни афв этади ва гуноҳ ва маъсият юкларидан халос этади.\nҲозирда мусулмонларнинг бу кечани кутиб олиш, унинг барокат ва савобларидан баҳраманд бўлишга рағбатлари кучли ва буни амалда исботлашга ҳаракат қилишмоқда. Биз бу борада одамларнинг камчиликларини қидиришдан йироқмиз. Балки бу кечада янада улуғроқ савобларни қўлга киритишлари ва Аллоҳнинг ҳузуридаги мартабалари янада юқори бўлишига кўмак бермоқчимиз, холос. Шунинг учун қуйидаги масалаларга эътибор қаратишга жазм қилдик:\nБиринчидан, “Қадр” кечасидан унумли фойдаланиш мақсадида бу кечага тайёргарлик кўриш лозим. Яъни, кундузи танага яхши дам бериш, камроқ таом тановул қилиш, издиҳомдан йироқроқ бўлиш, фарз ва бошқа намозларни масжидда ўқиш, уйдаги ишларимиз ва вақтимизни тартибга солиш, масжиддан ташқарига чиқишимизга сабаб бўладиган ишларни олдиндан ҳал қилиб олиш, масалан, ҳайит учун харид қилмоқчи бўлган нарсаларимизни Рамазондан олдин ёки охирги ўн кунлигидан аввал сотиб олиш зарур. Зеро, бу вақтларда бозорларда одам кам ва нархлар арзон бўлади. Шунингдек, вақтни ғанимат билиш ва ундан унумли фойдаланиш, вақтни кўча ва бозорларда исроф қилмаслик лозим.\nФАЙСАЛ ИБН АЛИ БАЪДОНИЙ. РАСУЛУЛЛОҲ АЛАЙҲИССАЛОМ РАМАЗОНДА китобидан. -Б. 110\n“Имом Бухорий халқаро маркази”, 2018 йил.\n Бухорий ривояти, 1802-ҳадис.\n Бухорий ривояти, 2020-ҳадис.\n Бухорий ривояти, 2017-ҳадис.\n Муслим ривояти, 2822-ҳадис.\n Аҳмад ривояти, 6474-ҳадис.\n Муслим ривояти, 1822-ҳадис.\n Бухорий ривояти, 2018-ҳадис. Муслим ривояти, 2828-ҳадис. Ҳадис лафзи Муслимники.\n Муслим ривояти, 2832-ҳадис.


“Олмаота ҳибсхонасидаги ўзбек қочқинлари шароити қониқарли”\nҚозоқ расмийлари тасалливор баёнотларига қарамай, Олмаота ҳибсхоналарида сақланаётган ўзбек қочқинларининг яқинлари маҳбус-қочқинлар тақдиридан хавотирланмоқдалар.\nОлмаота шаҳар миграция департаменти Қозоғистондан бошпана сўраб келган ва айни пайтда шаҳар тергов ҳибсхонасида сақланаётган 30 қочқиннинг тез кунда озод бўлиб кетишига умид қилади. Бу ҳақда мазкур департамент раҳбари Гулсара Олтинбекова билдирди.\nОлмаота шаҳар миграция департаменти раҳбарига кўра, 9 июндан 11 июнгача Қозоғистоннинг жанубий пойтахтида қўлга олинган ўзбек қочқинлари айни пайтда қониқарли шароитда сақланмоқда.\n- Бизнинг кўчма комиссия ҳуқуқни ҳимоя қилиш ташкилотлари вакиллари билан бирга Олмаотадаги 1-тергов ҳибсхонаси ва миллий хавфсизлик комитетининг шаҳар департаменти тергов ҳибсхонасидаги қочқинлар қониқарли шароитда сақланаётганини аниқлади. Бу борада улар томонидан бирор шикоят бўлгани йўқ. Улар билан мен ўзим ҳам гаплашдим – уларга яхши қарашаяпти, яхши боқишаяпти, дейди Гулсара Олтинбекова ўзбек қочқинларининг ушланиши бўйича барча процессуал меъёрларга, мавжуд қонунчилик тартибига риоя қилингани ва бу борада ҳуқуқ-тартибот идораларига ўз ташкилотининг эътирози йўқлигини қўшимча қиларкан.\nЭслатиб ўтамиз, шу йилнинг 9 июнидан 11 июнигача Олмаота шаҳри хавфсизлик кучлари ўтказган рейд давомида 50 чоғли ўзбек қочқини ушланган, кейинроқ уларнинг 20 тачаси қўйиб юборилганди. Қолган 30 қочқин ҳали-ҳануз шаҳардаги тергов ҳибсхоналарида сақланмоқда ва улар то тергов процедуралар якунлангунича, айрим маълумотларга кўра, уч ойгача ҳибсда ушлаб турилиши мумкин.\nБу қочқинларга экстрадиция хавф солмаётганини таъкидлаган Олмаота шаҳар миграция департаменти раҳбари шу кунда ўз идораси БМТ қочқинлар ишлари бўйича олий комиссари маҳаллий ваколатхонаси ҳамда халқаро ҳуқуқни ҳимоя қилиш ташкилотлари билан ҳамкорликда ҳибсхонадаги қочқинлар ҳолидан бохабар бўлиб тургани, ҳозирда улар билан интервюлар ўтказишга тайёргарлик кўрилаётганини айтди.\nҚочқинларга нисбатан қозоқ расмийлари томонидан қўпол муносабатда бўлинаётгани, уларни “ваҳҳобий, террорчи” деб ҳақорат қилинаётганини инкор қилган Олтинбекова, жумладан, ўзи раҳбарлик қилаётган ташкилотда бу ҳодисалар кузатилмаганини ва бу борада қочқинларнинг бирортасидан шикоят тушмаганини айтади.\n- Сезган бўлсангиз, бизда асосан аёллар ишлайди. Табиатан бизда кимнидир ҳақорат қилиш, хафа қилиш одати йўқ. Бизга, умуман олганда, мурожаат қилувчининг кимлиги, унинг қанақа диндалигининг фарқи йўқ. Бизга бу одамларнинг қандай сабабга кўра бу ёққа келиб қолгани қизиқ, холос. Қайси динни, қайси оқимни танлаш эса уларнинг шахсий иши, дейди Гулсара Олтинбекова.\nАйни пайтда Олмаота шаҳар миграция департаменти раҳбари Ўзбекистондан келаётган қочқинларнинг кўпи ўзларига нисбатан таъқиб ва тазйиқ бўлгани, қийноқлар қўлланилгани ҳақида асосли далилларни келтиролмаётганини ҳам қайд этади.\n- Агар қочқинлик мақомини сўраётган шахс ўзига нисбатан ғайриинсоний муносабатда бўлинганидан шикоят қилса, буни исботлаш учун у, табиийки, қандайдир визуал далиллар - фотосуратлар, соғлиғига етказилган зарар ҳақида шифокорлар хулосаси каби далилларни келтириши лозим. Ана шундан кейин биз бу далилларни қочқиннинг ишига тиркаб қўямиз, дейди Гулсара Олтинбекова Ўзбекистонда қийноқлар бор-йўқлиги юзасидан бирор изоҳ бериш ўз ваколатлари доирасига кирмаслигини, бу қўшни давлатнинг ички иши эканини ҳам қўшимча қиларкан.\nҚозоғистонда юрган ўзбекистонлик бошпана изловчилардан бири эса Ўзбекистонда, масалан, ҳибсхона ёки қамоқхонада қийноқ қўлланилгани ҳақида бирор визуал (фото ё видео) далил топиш ёки бу борада шифокор хулосасини олиш амри маҳол эканини айтади.\n- Масалан, бирор аёл киши зўрланган бўлса, у аёл докторга бориб: “Мени шундай-шундай жойда зўрлашди, шу зўрлаш ҳақида менга справка беринглар” деса, унга справка берилмайди. Чунки ўша докторлар ҳам амалидан қўрқади, эртага Ўзбекистонда яшашини ўйлайди. Чунки у ерда ўша врачнинг имзоси бўлади, ўша врачнинг қўлидан берилгани факт-далил бўлади. Шунинг учун ҳеч ким беролмайди, дейди Қозоғистонда юрган ўзбек қочқинларидан бири.\nАснода Олмаота шаҳар миграция департаменти раҳбари ўз идорасига мурожаат қилаётган ўзбек қочқинлари иши, уларнинг гаплари нақадар асослилигини текшириш юзасидан БМТ қочқинлар ишлари бўйича олий комиссари маҳаллий ваколатхонаси ҳамда халқаро ҳуқуқни ҳимоя қилиш ташкилотлари тиғиз ҳамкорлик олиб бораётгани, мазкур ташкилотлар тавсияларидан унумли фойдаланаётгани қайд этди.\nМавзу юзасидан маълумот: 2010 йилнинг апрел ойидан Қозоғистонда бошпана изловчиларга қочқинлик мақомини бериш ёки уларни юртига қайтариб юбориш масаласини ҳал қилиш ваколати мамлакат Меҳнат вазирлиги қошидаги миграция департаментига ўтказиб берилган. БМТ қочқинлар иши бўйича Олмаота ваколатхонаси эса, Қозоғистон ҳукуматининг жорий йил январ ойида қабул қилган “Қочқинлар тўғрисида”ги қонунига мувофиқ, бундан буён мазкур жараёнда фақат кузатувчи ва маслаҳат берувчи вазифасини ўтайди.


Раҳматулло (Раҳимаҳуллоҳ) Алломанинг Ўрта Осиёда Исломнинг ривожланишида тутган ўрни - | Hizb-Uzbekiston.info\nHome›МАҚОЛАЛАР›Раҳматулло (Раҳимаҳуллоҳ) Алломанинг Ўрта Осиёда Исломнинг ривожланишида тутган ўрни\nРаҳматулло (Раҳимаҳуллоҳ) Алломанинг Ўрта Осиёда Исломнинг ривожланишида тутган ўрни\n“Аллоҳнинг йўлида ўлдирилганларни ўликлар деб ҳисобламанглар. Балки улар тирикдирлар, Роббиси ҳузурида ризқланмоқдалар”. (Оли Имрон. 169)\n1949 – йилда туғилган, ўз даврида Ўрта Осиёдаги мусулмон олимлар томонидан 21 ёшида “Аллома” номини олган, 1981 – йили Наманган-Қўқон йўлида сирли автоҳалокат сабабли оламдан ўтган Раҳматулло Аллома.\nУшбу забардаст олим ҳақида хозирги кунда уни таниган, билган, у ҳақда эшитган мусулмон олимларнинг ҳаммаси жуда илиқ сўзлар, мақтовларни гапиришади. Бунга “Озодлик” радиосининг "Ўзбек имомлари" туркумининг 2013 – йил 10 – октябрдаги мақоласини мисол қилиб келтириш мумкин. Маълумотларга кўра, Аллома дарс халқасига кетаётганида автоҳалокатга учраган.\nЛекин биз мазкур мақоламизда Раҳматулло Алломанинг Ўрта Осиё мусулмонлари хаётига Исломнинг энг долзарб ва асосий жиҳати бўлган, Исломнинг ўз бошқарувига эга бўлган ақида экани тўғрисидаги тушунчани кириб келишига сабабчи бўлганига эътиборингизни қаратмоқчимиз.\nАсли Иорданиялик бўлган мусулмон биродаримиз Абу Талҳа жанобларининг сўзларидан баъзи иқтибосларни келтириб ўтамиз.\n“Мен 1970 – 1980 йиллар орасида Тошкентда студент бўлиб юрган вақтларимда, Тошкент Ислом Институтидаги талабаларга Ислом сизлар ўрганаётгандек, намоз, рўза ва баъзи фиқҳий нарсаларнинг ўзидан иборат эмас, балки бу дин ақидаси ўзининг жамиятни бошқарувчи тузумига эга бўлган мабда экани ҳақида гапириб юрар эдим. Менинг бу ишларимни билган баъзи йигитлар, ўша даврнинг энг буюк олимларидан бўлган одам билан учраштиришни хоҳлашаётганини айтди. Мен рози бўлдим. У олим билан Тошкентда учрашдик. У киши мендаги фикрларни эшитиб кўриб, бу гапларимни институтдаги талабаларга бемалол айтиб юришим хавфли эканини тушунтирди.\nКейин у билан кўп марта учрашдик. Мен ёзги таътилда Иорданияга қайтиб борганимда Иорданиядаги Ҳизб ут – Таҳрир масъуллари билан Раҳматулло ҳақида гаплашдим ва ўшанда Ҳизбнинг Иордания бўйича масъули Абдурраҳим Абу Арзо Рахматулло ҳақида менга, “У одамга ўша ердаги Исломнинг холати қониқтирмаяпти, унга қандайдир харакат керак, Исломни жамоавий бўлиб харакатланувчи, деб тушуняпти” – деган маънода гапни айтди. Ва Раҳматуллога Ҳизб ут – Таҳрирнинг “Исломий шахсия 1 – жуз” китобини олиб бориб беришимни айтди.\nМен Тошкентга келдим ва Раҳматуллога Иорданиялик биродаримиз берган китобни етказдим. Орадан 3 кун ўтиб Аллома мен билан яна учрашди ва китобни ўқиб чиққанини айтди, мен хайрон бўлдим чунки бу китоб тушуниш қийин мураккаб китоб эди. Алломадан “Бу китобни биз бир ойдан ортиқ вақт ўқиймиз сиз ўқиб бўлдингизми?” – деб сўрадим, “Ҳа” — деди ва мендан бундай китоблар яна борми, деб сўради. Мен унга ўзимда ўша вақт ёнимда бўлган “Ислом низоми”, ”Фикрлаш”, “Мафоҳим” ва “Ҳизбий уюшма” китобларини бердим.\nАлломанинг СССР давлатлари бўйлаб шогирдлари бўлиб, улар билан тез-тез дарслар уюштириб турар эди. Ўқувчилар Озарбайжон, Тожикистон, Чеченистон, Қозоғистон ва Ўзбекистоннинг бир неча вилоятларидан эди.\nШундай қилиб, 1974 йил охири 1975 – йил бошларида Ўзбекистонда Раҳматулло Аллома бошчилигида Ўзбекистон мусулмонлари Ислом мабдаси тўғрисидаги фикрларни Ҳизб ут – Таҳрир жамоаси ижтиҳоди бўйича ўргана бошлашди. Ва бу ўқув жараёни 1981 – йилгача давом этди. 1980 – йилда Алломани ўлдиришга харакат бўлган эди, бир одам уни пичоқлаган, лекин Аллоҳнинг иродаси билан унда тирик қолган эди. Кейинги уринишда эса, Алломани ўлдиришди.\nМен Иорданияга 1980 – йил қайтиб кетдим, Алломани бир йил ўтиб ўлдиришди ва шу билан орадан 10 йил ўтиб, Совет давлати йўқ бўлиб кетганидан кейин, Ўзбекистонда Ҳизбнинг харакати яна давом этаётгани ҳақида эшитдим. Алломанинг вафотидан кейин, Ўзбекистонда харакат тўхтаган деб гумон қилинган эди, лекин Аллоҳ Ўз ишида ғолиб Зотдир”.\nСаҳобалар (розияллоҳу анҳум) Исломни дунё бўйлаб жамиятни бошқарувчи мабда сифатида тарқатиб, фатҳларни кенгайтирган махалида ҳам, фатҳ қилинган ерлардаги бир неча юз минглаган одамларга Исломни тўлиқ ўргатиш ва амал қилишлари учун, саноқли саҳобалар етарли бўлар эди. Улар бир неча юз минглаган одамларга Исломни фақатгина намоз, рўза, закот ёки Хаждан иборат кўринишда эмас, балки ушбу ақидани инсонлар хаётининг ҳар бир жабҳасида амал қилинувчи мабда сифатида ўргатар эдилар. Ин ша Аллоҳ, Раҳматулло Аллома ҳам худди саҳобалардек, бир ўзи бир неча юз минглаган инсонларни Ислом ақидасини тўғри тушунишлари учун хизмат қила олган инсонлардан бўлишини Аллоҳдан сўраб қоламиз.\nМана биргина Ислом илмини холис ўрганган олимнинг Ислом қуруқ намоз ва рўзаларнинг ўзидан иборат эмаслигини, бу дин жамоавий харакатдан иборат бўлган, аниқ мафкурасига, мабдасига эга бўлган тирик вужуд эканлигини тушунган биргина олимнинг Аллоҳ учун қилган ва озгина муддатда қилган харакати натижасида, бугунга келиб ушбу тушунчани ўзига қабул қилаётган, Аллоҳнинг қонунлари билан бошқарилган жамиятдагина ҳақиқий адолат бўлишини таъкидлаётганлар сони собиқ Совет давлати худудининг ўзида саноғини билиб бўлмас даражада, ўн минглаб, балки бир неча юз минглаб кишиларга етди.\nҲа, Раҳматулло Аллома Аллоҳ Таъолонинг ушбу оятидаги Ўзининг ижтибосига лойиқ деб билган, Аллоҳ Ўзи суйган ва керакли ишни бажарганидан кейин, тезлик билан уни бандалари орасидан кўтарган, хақиқий мухлис, муҳсин бир зот эди.\n“Аллоҳ Ўзи хоҳлаган кишисини (Ўзининг муҳаббати ва муҳим вазифалари учун) танлаб олади ва У Ўзигагина илтижо этгувчи кишини ҳидоят қилади”. (Шуро. 13)\nШу ўринда, марҳум Раҳматулло Аллома ёзган шеър билан мақоламизни тугатамиз, бу шеърни яхшилаб эътибор билан ўқисак, умматнинг бугунги ахволи ҳақида нола қилинганини кўриш мумкин.\nНеча-неча йиллар ўтди\nДинимиз бидъат залолат\nДастида эрди асир.\nКўп асрлардан буён\nҚуръон юзин боскан эди,\nЖаҳлу бединлик тўзони\nСаллаю тўнлик куфр.\nБир неча олим муҳаққиқ\nЎқиёну сув улум\nНеча минг халқ бесаводу\nГумроҳу жоҳил сўқир!\nБу аср илм асридир\nХалқ юз фоиз аҳли савод\nХалқ тушунгай неки билсанг\nАйт ҳақиқатдан гапир.\nСенда имкон бор биродар\nЎлмаган бўлса дилинг\nФикр этиб ўқиб тушунсанг\nКуфр не, Ислом надир.\nЁш гўдакмассан-ку отсанг\nМой сурулган кулчани\nБадғараз алдоқчи айтса\nТашла-қих аччиқ, тахир.\nРуҳийю моддий бойиш\nБирлан башар парвоз этар,\nГар қийилса бирқаноти\nҚуш учолмайди ахир!\n03.03.1924йил – Ислом Давлати қулатилган кун


Interfutbol.Uz | Роберт Левандовскининг бизнес лойиҳалари\n2017-11-15 00:05:00 931 0 Abdulloxon\nАниқроқ айтсак, «Бавария» вакили 10та ўйинда 16та гол уриб, Европа зонаси рекордини янгилади. Маълум бўлишича, поляк йигити футболдаги ютуқлари билан чекланиб қолаётгани йўқ.\nУ охирги вақтларда фаол сармоядор ролида ҳам кўзга ташланмоқда. Sport Connect ҳужумчининг айнан бизнес йўналишидаги ҳаракатларига қизиқиб кўрди.\nМаркетинг - коммуникацион агентлик\nРоберт шу йил июнь ойида Stor9 номи остида шахсий агентлик фирмасини очди. Агентлик айни пайт унинг имидж ҳуқуқлари билан шуғулланмоқда. Лекин футболчи яқин келажакда польшалик бир қатор таниқли спортчиларни Stor9мижозларига айлантирмоқчи.\nАгентликнинг вазифалари оддий - ОАВ ва ҳомийлар билан яқиндан ҳамкорлик қилиш, мижозлар учун барча ижтимоий тармоқларда қулай кенглик яратиш, реклама лойиҳаларини назорат остига олиш.\nТабиийки, Stor9 аввало, шахсан Левандовски брендини халқаро бозорда кучайтиришга ҳаракат қилади. Чунончи, Роберт имидж масаласида Польшанинг ўзида аллақачон юқори чўққини забт этган: мамлакат аҳолисининг деярли 83 фоизи футболчини танийди.\nДейлик, Польша терма жамоаси жаҳон чемпионати-2018 йўлланмасини нақд қилгач, Левандовски «Фейсбук» орқали мухлисларни табриклади ва бунга 200 минг муносабат билдирилди. «Инстаграм» тармоғида эса унинг саҳифасига нақ 10,8 миллион киши аъзодир.\nБироқ бу жаҳоннинг энг яхши футболчиларидан бири учун чегара эмас. «Левагол» айни шу сабаб ўлароқ, ўз сиймоси устида алоҳида ишламоқда. Бу борада ҳаттоки, маркетологлар ва ташвиқот ишлари усталарининг бутун бир гуруҳини ҳамкорликка жалб этган.\nКатта жамоа тузиш ишлари билан Stor9 бош директори Анна Зелиньска шуғулланди. Бу хоним Польшадаги йирик маркетинг агентлиги - Isobar офисида ишлаган вақти мамлакатга Аdidas лойиҳаларини олиб кирган, яъни етарли тажриба соҳибасидир.\nҲозиргача Зелиньска ташаббуси билан Левандовски иштирокида қатор реклама роликлари тайёрланди ва улар 4та йирик бренд - Gillette (соқол олиш воситаси), Coca Cola Zero (ичимлик), Huawei (смартфонлар) ва Head&Shoulders (шампунь)га тақдим этилди.\n«Ҳамкорларни танлаш чоғи асосан 2та жиҳатга эътибор қаратаман: маҳсулот ёки хизмат турининг сифати ва алоқа кўламига. Хуллас, ишончсиз туюлган ишга асло қўл урмаймиз. Шунингдек, шартнома баҳоси учинчи масала ҳисобланади», - дейди Анна.\nДиққатга сазовор томони, салмоқли реклама пакетига Робертнинг турмуш ўртоғи - Анна образи ҳам тез-тез киритилмоқда.\nМаълумот учун айтиш жоиз, у вақтида каратэ бўйича жаҳон чемпиони мақомига эришган ва ҳозир фитнес-мураббий сифатида муваффақиятли фаолият юритмоқда.\nАнна шунингдек, соғлом турмуш тарзи ҳақида бир неча китоб ёзган ва Foods by Ann компаниясига асос солган. Ушбу бренд остида хавфли кимёвий аралашмаларсиз ва паст даражадаги углеводлар билан тўйинтирилган фойдали озиқ-овқат маҳсулотлари сотилмоқда.\nКутилишича, истиқболда Роберт ва Аннанинг бахтли оиласи бир неча катта реклама кампаниялари бош мавзуси бўлади. Ҳар ҳолда, Анна Левандовски аёллар меҳрини қозонишга улгурган, ижтимоий тармоқларда унинг аудиторияси анча кенг.\nАниқроқ айтсак, биргина «Фейсбук»да 1,4 миллион фолловерга эга. Таққослаш учун келтирсак, бу «Наполи» клуби ва Польша термаси ҳужумчиси Аркадиуш Милик «шинаванда»лари (1,1 млн. киши)дан кўп. Қолаверса, Анна «Инс-таграм»да ҳам машҳур - 1,2 миллион обуначи.\nОктябрь ойи бошида яна бир янгиликка қўл урилди: Левандов-ски йирик коммуникацион агентлик - Group One билан ҳамкорликда RL Media медиакомпаниясига асос солди (51 фоиз акция агентлик ихтиёрида, 49 фоизи эса футболчида).\nRL Media ҳам спортчилар брендини юксалтиришга қаратилган кенг миқёсли медиалойиҳалар билан шуғулланади. Хусусан, машҳур теннисчи Агнешка Радванска унинг мижозига айланди.\n«Маркетинг соҳасига битта оддий сабаб туфайли сармоя киритяпман: бунга қизиқишим катта. Қолаверса, ҳар куни ушбу йўланишда профессионал даражада иш тутиш зарурлигини кўриб турибман.\nЯна бир томони, Польшада ҳалигача бундай лойиҳаларга қўл урилмаганди», - дейди Левандовски.\nРоберт маркетинг ва реклама йўналишларининг аралаш оламига қизиқиш баробарида кўчмас мулкка ҳам бефарқ қарамаяпти. У 2015 йилиёқ Польшанинг турли ҳудудларида қурилиш ишлари билан шуғулланувчи LS Investments компанияси акцияларидан бир қисмини сотиб олганди.\nЛевандовски бу лойиҳа доирасида Варшавада қад кўтарган бизнес-тоифага мансуб 2та турар-жойни молиялаштиришга улгурди. Бу имидж ҳуқуқи эмас, балки жиддий сармоя.\nШунинг учунми, футболчи 2016 йили объект жойига бориб, қурилиш ишлари қандай кетаётганини ўз кўзлари билан кўришни хоҳлади, бироқ Охота райони фуқаролари мамлакат футболидаги асосий ҳужумчи ташрифидан хабар топиб, дарҳол уни қуршаб олишди. Натижада Роберт хоҳловчилар билан суратга тушишдан бўшагани йўқ.\nДарвоқе, Варшаванинг айни шу туманида Левандовски маблағи ҳисобига спорт тиббиёти клиникаси ҳам қурилмоқда. Режага мувофиқ, у ҳам профессионаллар, ҳам ҳаваскорларга бирдек хизмат кўрсатади.\nПольшада кўпчиликнинг ишончи комил - Роберт Германия клиникаларидаги шароитлардан лол қолиб, Варшавада ҳам шундай сифатли муассаса очишга бел боғлаган. Айтишларича, у танишларидан барчасини жиддий назорат қилиб боришни сўраган.\nТушунарлики, клиникани энг замонавий ускуналар билан таъминлаш ҳам Роберт зиммасида. Левандовски яна Лешно шаҳри (футболчилик фаолиятини шу жойда бошлаган)да қад кўтараётган яшаш турар-жойи қурилишига ҳам ҳисса қўшмоқда, Варшавада эса шахсий бизнес-маркази очиш ниятида.\nLS Investmentsнинг ҳар бир қурилиш объекти баҳоси ўртача олганда, 9 миллион злотий (2 миллион евродан кўпроқ)га тенг.\nИнтернетга ҳам сармоя\n- Фаолиятим бошида кўплаб пол-яклар каби нотўғри ўйлаганман: «Пулинг етарли эканлигини ошкор қилмасанг яхши». Бироқ Ғарбий Европада мутлақо бошқача дунёқарашга дуч келдим. Хусусан, пулга муносабат бўйича ҳам.\nУлар асносида тушундимки, менинг даромадим - оғир меҳнат самараси ва буни яшириш шарт эмас, хижолат тортиш ҳам. Мақтанмасанг, бас, - деганди Левандовски Forbes журналининг полякча талқинига берган интервьюсида.\nХуллас, Роберт айнан ҳаётга умумий қараши ўзгариши натижасида турли йўналишларга сармоя киритмоқда. У хусусан, эски таниши Цезарий Кухарски бошқараётган Protos VC жамғармасига ҳам қўшилди.\n«Робертга шахсан ўзим сармоя киритишини таклиф қилиб, янги технологиялар ва интернет-лойиҳалар истиқболли эканлигини тушунтирдим. Муҳими, Робертга ғоя маъқул келди ва тезда ўзаро келишиб олдик», - дейди Кухарски.\nФутболчини айниқса, футбол ҳақида катта ҳажмдаги статистик маълумотларни ўз ичига олган sporticos.com сайти қизиқтириб қўйган кўринади.\nЭътиборли жиҳати, сайтда ҳисоб-китоб ишлари оддий инфографика асосида (голли сериялар, зарбалар ва ҳоказо) автоматик тарзда юритилади.\nҒоя муаллифи Мачей Возняк 2015 йили маҳаллий «Легия» Бухарестнинг «Стяуа»сига қарши ўйнаганида букмекерлик идорасида пул тикишни хоҳлайди, бироқ рақиб ҳақида айтарли маълумот тополмайди. Шунда у махсус сайт очишга қарор қилади:\n«Мухлислар спорт инфографикасига эҳтиёж сезишаётганини тушундим. Маълумотлар тўпламини шу асосда қабул қилиш ва тегишли хулосалар чиқариш осонроқ», - деганди Возняк.\nЛевандовски бундан сал аввалроқ Lokalny Rolnik - интернет-дўкон платформасига улуш киритганди. Маҳаллий фермерларнинг янгигина маҳсулотларини сотиш билан шуғулланувчи бу тизим хизмати 5та йирик шаҳар - Варшава, Краков, Познань, Лодзя ва Вроцлавда йўлга қўйилган.\nАйни пайт Lokalny Rolnik юзлаб йирик фермерлар билан ҳамкорлик қиляпти ва чамаси 30 минг кишига мунтазам маҳсулотларни етказиб беряпти.\nСабзавотлар ва мевалар нархи супермаркетлардагидан қимматроқ, бироқ Lokalny Rolnik обрўли аудиторияга эга. Хуллас, ҳар бир харидор сотувчи мисолида сифатли маҳсулотни кўради. Левандовски учун бу чиндан ҳам, манфаатли бизнес: савдо ҳажмининг 15 фоизи унинг чўнтагига тушади.\nЛевандовски - wedding.pl. лойиҳаси механизми ҳам шунга ўхшаш. Буниси тўй ва турли базмларда хизмат кўрсатиш тизими ҳисобланади.\nХуллас, мижозлар ҳукмига минглаб келинлик либослари, букетлар ва тўйда керак бўладиган бошқа буюмлар ҳавола этилади. Муҳими, сайт ўта қулай ва одамларга вақтдан унумли фойдаланиш имконини беради.\nҲарқалай, тўй учун зарур ҳамма нарса бир зумда муҳайё қилинади. Левандовски сармояси ёрдамида фаолият юритаётган яна бир сайт - lavito эса қизлар учун мўлжалланган бўлиб, улар турли гўзаллик салонларидаги нархларни таққослаб, энг мақбулини танлашади.\nKekemeke иловаси - бу мобиль лойиҳа. Фойданалувчилар ўйнаш асносида балл тўплаб, кафе ёки ресторанда бепул таомланиш ҳуқуқини берадиган купон олишлари мумкин.\nШунингдек, купонни совғага алмаштириш имкони бор. Польшалик ҳужумчи 2015 йили Mustache (маҳаллий дизайнерлар ва майда брендларнинг кийим-кечаклари савдоси билан шуғулланувчи интернет-дўкон тизими) ва Shoplo (шахсий интернет-дўкон очиш учун мўлжалланган платформа) лойиҳаларига ҳам маблағ ажратганди.\nРоберт бундай кенг кўламли танловини оддий изоҳлайди: «Одатда ўзимда қизиқиш уй-ғотган лойиҳаларга сармоя киритаман ва уларнинг тақдирига бефарқ қарамайман. Айниқса, Польша белгиси остидаги ишларни қўллаб-қувватлаш ёқимли.\nМуҳими, бировни алдаш ниятим йўқ: айни пайт мен учун футбол биринчи ўринда туради, шунинг учун барча лойиҳалар назоратини ҳамкорларимга топшириб қўйганман.\nЗеро, уларга тўлиқ ишонаман. Аммо шунинг баробарида ўзим ҳеч нарса тушунмайдиган соҳага асло аралашмайман».


gkmm.uz » Мактабда ўқишни давом эттириш ёки касб-ҳунар коллежига ўтиш ўқувчининг ихтиёрида — Президент\nМактабда ўқишни давом эттириш ёки касб-ҳунар коллежига ўтиш ўқувчининг ихтиёрида — Президент\nNashr qilingan sana: 17-07-2017 Muallif:admin 1430 - ko'rib chiqilgan\nШанба куни Тошкентнинг Юнусобод туманига ташрифи жараёнида давлат раҳбари мамлакатда 11 йиллик мактаб таълимини ташкил этиш лойиҳаси тақдимоти ўтказилди. Тақдимот Юнусобод туманининг «Исломобод» маҳалласидаги Юнусобод компьютер технологиялари касб-ҳунар коллежида бўлиб ўтди, деб хабар қилди ЎзА.\n«Юртимиздан дунё илм-фани тараққиётига беқиёс ҳисса қўшган буюк мутафаккирлар етишиб чиққан. Ёшларимизни уларга муносиб маърифатли, илмли қилиб тарбиялашимиз лозим», — деди Президент. Унинг сўзларига кўра, бунда мактаб тарбияси алоҳида ўрин тутади. Мактабда ўқувчи маълум муҳитда шаклланади. Ўқитувчи ва ота-онасининг доимий назоратида бўлади. Мактабдан сўнг коллеж ёки лицейда — бошқа муҳит. Шунинг учун ота-оналар, кенг жамоатчилик фикри, таклифи асосида 11 йиллик мактаб таълими қайта йўлга қўйилмоқда.\nТақдимотда 11 йиллик мактабларда ўқув дастурларини пухта ишлаб чиқиш, уларни сифатли адабиётлар билан таъминлаш зарурлиги таъкидланди. Ўқувчилар мактаб қошида ёки яқин атрофдаги касб-ҳунар коллежида ташкил этиладиган ўқув ишлаб-чиқариш мажмуаларида ҳафтасига бир марта турли мутахассисликларни ўрганиш имкониятига эга бўлади.\nИсломобод маҳалласида 3 минг 165 аҳоли истиқомат қилади. Лекин маҳалла ҳудудида мактаб йўқ. Ёшлар бошқа маҳаллалардаги мактабларга қатнашга мажбур. Учрашувда маҳалла фаоллари, ота-оналар ҳудуддаги Юнусобод компьютер технологиялари касб-ҳунар коллежини 11 йиллик мактабга айлантириш таклифини билдирди. Президент ушбу таклифни кўриб чиқиш учун мутасаддиларга тегишли кўрсатмалар берди.\nДавлат раҳбарига 11 йиллик мактаб таълими, Мудофаа вазирлиги ҳузурида «Темурбеклар мактаби"ни ташкил этиш бўйича ишлаб чиқилган таклифлар ҳақида ҳам маълумот берилди.\nПрезидент шу ерда Ўзбекистон ёшлар иттифоқининг бир гуруҳ фаоллари билан учрашди. Унда истеъдодли ёшларни ҳар томонлама қўллаб-қувватлаш, уй-жой билан таъминлаш, пойтахтимизда ёш композиторлар уйини ташкил этиш ва бошқа масалалар ҳақида сўз борди.\nБугунги ташриф: 1,099\nКечаги ташриф: 1,013\nХафталик ташриф: 9,956\nОйлик ташриф: 40,716\nЙиллик ташриф: 244,596\nБарча ташриф: 141,296\n© Copyright gkmm.uz 2019 "Davlat kadastrlari, geodeziya va kartografiya milliy markazi" «DUK». Barcha huquqlar himoyalangan va qonun muhofazasi ostidadir.


Тошкентда гидроэнергетика бўйича йирик халқаро анжуман бўлиб ўтади\n13:05 17.09.2020 (Янгиланган 13:06 17.09.2020)\n2021 йилнинг февралида бўлиб ўтадиган анжуманда асосан Ўрта Осиё, Каспий бўйи давлатлари вакиллари иштирок этиши режалаштирилган. Шунингдек 150 дан ортиқ давлатлар вакиллари ҳам келиши кутилмоқда.\nТОШКЕНТ, 17 сен - Sputnik. Ўзбекистонда келгуси йил гидроэнергетика соҳасига боғишланган йирик халқаро анжуман бўлиб ўтади. Бу ҳақида “Ўзбекгидроэнерго” АЖ Ахборот хизмати хабар қилмоқда.\n“Гидроэнергетика. Марказий Осиё ва Каспий” бешинчи халқаро анжумани ва кўргазмаси 2021 йилнинг 17-18 февраль кунлари Тошкент шаҳрида ташкил этилиши режалаштирилган, - дейилган хабарда.\nХабарда айтилишига кўра, ушбу тадбир Ўзбекистонда гидроэнергетика йўналишида илк маротаба ташкил этиладиган йирик халқаро анжуман бўлади. Унда 150 дан ортиқ давлатлар вакиллари иштирок этиши кўзда тутилмоқда.\nАнжуманнинг асосий иштирокчилари эса – Марказий Осиё ва Каспий минтақалари вакиллари – Ўзбекистон, Тожикистон, Қозоғистон, Қирғизистон, Озарбайжон, Эрон, Арманистон, Россия, Грузия, Туркия давлатлари бўлиши кутилмоқда.\nАнжуман доирасида қуйидаги йўналишлар бўйича ахборот алмашинувини йўлга қўйиш режалаштирилган:\nянги йирик ва ўрта гидроэлектр станцияларини қуриш тажрибалари;\nмавжуд ГЭСларни модернизация қилиш борасидаги амалий ишлар;\nкичик ва микро ГЭСларни қуриш;\nишлаётган гидроэлектр станцияларни рақамлаштириш;\nГЭС ускуналарини модернизация қилиш ва техник қайта жиҳозлаш, ишлаб чиқариш активларини самарали бошқариш тизимлари;\nГЭСларни рақамлаштириш ва автоматлаштириш стратегиясини ишлаб чиқиш ва оптималлаштириш;\nОбъектларни диагностика қилиш ва мониторинг қилиш тизимини такомиллаштириш;\nишлаб чиқаришни маҳаллийлаштириш ва бошқалар.\nТадбир олдидан Ўзбекгидроэнерго томонидан онлайн учрашув - вебинар ташкил этилди. Унда ушбу тадбирга олиб борилаётган тайёргарлик ишлари ҳамда соҳада олиб борилаётган инвестициявий лойиҳалар тўғрисида маълумот берди. Вебинарда, шунингдек, гидроэнергетика тармоғини ислоҳ қилиш давлат томонидан қўллаб-қувватланиши ҳамда соҳанинг янги истиқболли лойиҳалари ҳақида сўз борди.


Оқ уй ҳокимият Байденга тинч йўл билан топширилишига ишонч билдирди - Daryo\n11:35, 08.12.2020 11567\nАҚШнинг амалдаги президенти Дональд Трамп президент сайловларида ғолиб чиққан демократ Жо Байденга ҳокимиятни тинч йўл билан топширади. Бу ҳақда The Washington Post газетасига берган интервьюсида Оқ уй миллий иқтисодий кенгаши раҳбари Лоуренс Кадлоу маълум қилди, деб ёзади «РБК». «Ҳокимият тинч йўл билан топширилади, буни биламан», — деди у.\nУнинг қўшимча қилишича, Американинг амалдаги раҳбари Жо Байденнинг инаугурацияси маросимида айнан нима билан машғул бўлишини тахмин қила олмайди. «Ҳаммаси Трампнинг ўзига боғлиқ», — дея аниқлик киритди Кадлоу.\nМиллий иқтисодий кенгаш раҳбари айтишича, сайловларнинг дастлабки натижалари эълон қилинганидан кейин Трампнинг хатти-ҳаракатларида ғазабланиш белгиларини кўрмаган. Унинг фикрича, президент мамлакатдаги сайловлар ҳалол ҳамда алдовларсиз ўтишини эътибор билан кузатмоқда, холос.\nАввалроқ Axios нашри ўз манбасига таяниб, Трамп телетомошабинлар учун ўз президентлигининг «буюк финали»ни уюштиришни режалаштираётганини: у Вашингтонда янги давлат раҳбарини олқишламоқчи эмаслигини хабар қилган эди. Бунинг ўрнига, Трамп 20 январь — Байден президент лавозимига киришадиган куни Оқ уйни вертолётда тарк этиб, сўнг Air Force One (АҚШда бортида давлат раҳбари бўлган ҳар қандай самолёт шундай аталади) самолётида Флоридага жўнаб кетишни ва у ерда Байденга қарши митингда нутқ сўзлашни мўлжалламоқда. Шу тариқа, Трамп телетомошабинлар эътиборини ўз рақибининг президент лавозимига киришишига бағишланган маросимдан чалғитмоқчи, деб ёзади Axios. Флоридада Трамп 2024 йилги сайловларда қатнашиш ниятини эълон қилиши мумкин.\nДекабрь бошида Трамп сайловлар ҳалол бўлган тақдирдагина мағлубиятини тан олишини билдирганди. «Мен сайловда мағлуб бўлишга қарши эмас, балки у адолатли бўлишини хоҳлайман. Истамайдиган нарсам шуки, сайловлар Америка халқидан ўғирлаб олинмасин», — деди Трамп.\nМавзуга доир: Трамп Байденнинг инаугурацияси куни Флоридадаги митингда чиқиш қилиши мумкин\n12:48, 08.01.2022 56034\n16:45 Бугун 1029\n16:18 Бугун 2147\n15:45 Бугун 7283\n15:17 Бугун 13416\n15:46, 21.01.2022 178133\n23:43, 21.01.2022 90441\n14:16, 22.01.2022 80127\n15:58, 21.01.2022 69261


Калит сўзлар бўйича излаш: муслима\nШанба, 04 Феврал 2017 16:52\tНью-Йоркдаги “Озодлик ҳайкали” муслима аёл тасвири эканлигидан хабарингиз борми?\tБутун дунё Дональд Трампнинг иммигрантларга қарши қарорини турлича талқин қилаётган бундай қалтис вазиятда, биз ҳаммага тарихнинг бир парчасини эслатишга қарор қилдик. Ҳозир Нью-Йорк шаҳрини безаб турган ва асрлар давомида бутун дунёдан миллионлаб иммигрантларни қарши олган Озодлик ҳайкалининг ғояси аслида мисрлик араб аёли сиймосидан олинган.\nБатафсил ...\tЧоршанба, 28 Декабр 2016 03:05\tМуслималар рождествога аталган қўшиқларни ижро қилганмиш (видео)\tЛиванда муслималар деб аталган қизларнинг рождествога аталган насронийларнинг қўшиқларини ижро қилаётган видеолари ижтимоий тармоқларда катта бахсларни келтириб чиқарди.\nБатафсил ...\tЧоршанба, 02 Ноябр 2016 22:03\tҚозоғистонда илк бор муслима либослари фестивали ўтказилди\tСентябр ойининг 22-23 санасида Қозоғистонда “Sisters Bazaar 2016” муслима либослари фестивали ўтказилди. Фестивал ташкилотчилари Зейли Калкулова ва Айгул Зайнуллина бўлдилар.\nБатафсил ...\tСешанба, 01 Ноябр 2016 21:36\tЖанубий Кореяда муслима бўлиш осонми?\tМенинг самолётим ва ниҳоят дунёнинг энг олди аеропортларидан бири Инчеонга келиб қўнганида, мен ажабтовур ҳавотирни ҳис қилдим. Мен биринчи марта уйимдан бунчалик узоққа кетаётганим учун бу саёҳатим ўзгача бўлишини билар эдим. Мен муслимаман ва бу ерга беш ҳафта муддатга келдим. Бу давлатда “Элликчи” (протестант христианлари ичидаги янгича оқим) христианларнинг штаб квартираси жойлашган. Америка илм-фан тадқиқот марказининг маълумотларига кўра эса аҳолининг 46 фоизи ҳеч қандай динга эътиқод қилмайди.\nБатафсил ...\tСешанба, 01 Ноябр 2016 20:07\tБутун Россиядан муслималар қурултойга йиғилишади\t25 ноябр куни Москвада Бутун Россия муслималар ташкилотларининг қурултойи ўз ишини бошлайди.\nБатафсил ...\tжума, 28 Октябр 2016 17:05\tМуслима қизнинг ИШИД каллакесарларига айтганлари! (видео)\tМен ёшларимизни муҳаббат ва бирлашишга эмас, балки ҳаммадан нафратланишга, одам ажратишга ўргатаётган жуда кўп чаласавод даъватчиларни кўряпман. Улар қон билан ёзилган рисола билан келмоқда. Уларнинг даъватлари кибрли, усуллари эса даҳшатли. Улар минбарга чиқиб олиб, ўзларини даҳо деб кўрсатади, бироқ илмлари ноқис. Лекин биз эса уларни тинглашда давом этамиз. Уларга қуролларимизни қўш-қўллаб беряпмиз ва кўз ёшларимизни ҳадя қиляпмиз. Улар содир этаётган оммавий қатлларга эса кўз юмяпмиз. Улар шухрат отига минган, биз эса қўрқинчда яшаяпмиз. Нимадан қўрқамиз?\nБатафсил ...\tПайшанба, 27 Октябр 2016 04:45\tМуслималар саҳна асари орқали британияликларнинг қалбларини забт этди\tСуриядан қочиб борган мусулималар томошабинларга ўз талқинларидаги Эврипиднинг "Троян аёллари" асарини тақдим қилишди. Уч кун ичида Британия қиролигини айланиб чиққан асар танқидчилар тарафидан ҳам завқ билан илиқ кутиб олинди.\nБатафсил ...\tПонедельник, 24 Октябр 2016 11:43\tМуслиманинг садоқати судни лол қолдирди\tКелиб чиқиши туркиялик муслима аёл ўқилган ҳукмга бўйсунмаслик ҳақидаги қарори билан Вена шаҳри судясини ҳайрон қолдирди. Исми аниқ келтирилмаган аёл Австрия жиноят кодексига кўра, нотўғри жойда ва қурбонликка ҳайвонни наркозсиз сўйдиргани учун айбдор деб топилган.\nБатафсил ...\tЧоршанба, 28 Октябр 2015 00:06\tИроқлик муслима қиз нуфузлии Астурия шаҳзодаси мукофатини қўлга киритди\tРаван Жаъфар Алтайи Википедия гуруҳида кўрсатган меҳнатлари учун Испания қироллиги мукофатининг лауреатига айланди, деб хабар қилди OnIslam.net.


Россия вазири тақиқланган озиқ-овқатни олиб кирганлик учун жиноий жавобгарликка тортиш таклифини қўллайди\nРоссия қишлоқ хўжалиги вазири Александр Ткачев.\nРоссия қишлоқ хўжалиги вазири Александр Ткачев Федерал божхона хизматининг Россияга тақиқланган озиқ-овқат маҳсулотларини олиб кирганлик учун жиноий жавобгарлик жорий қилишга оид таклифини қўллайди. Бу ҳақда у “Россия 24” телеканалига берган интервьюсида билдирди.\nЎтган йили Москва Қримни аннексия қилиб олганидан сўнг Европа Иттифоқи ва АҚШ Россияга нисбатан санкциялар жорий қилган эди. Россия эса бу санкцияларга жавобан Европадан сут, балиқ, гўшт, пишлоқ, мева-сабзавотлар сотиб олишга чеклов киритган.\nЭмбарго жорий этилган 6 августдан буён Россияда Ғарбда ишлаб чиқарилган 600 тоннадан зиёд озиқ-овқат маҳсулоти йўқ қилинди.\nЭндиликда Россия божхона хизмати тақиқланган озиқ-овқатни мамлакатга олиб кирганлик учун “стратегик аҳамиятга молик товарлар контрабандаси” моддаси бўйича жиноий жавобгарлик жорий этишни таклиф қилмоқда. Бу модда бўйича миллион рублгача жарима тўлашдан тортиб 12 йилгача озодликдан маҳрум қилишгача бўлган жазо чоралари кўзда тутилган.


ДАВР ТАЛАБИ: ТЕЗ ВА СИФАТЛИ ТИББИЙ ХИЗМАТ КЎРСАТИШ\nСўнгги йилларда мамлакатимизда барча соҳалар қатори соғлиқни сақлаш тизимида ҳам қатор ишлар олиб борилмоқда. Жумладан, кўпгина тиббиёт муассасалари реконструкция қилинди, янгилари қурилиб, фойдаланишга топширилди, улар энг сўнгги русумдаги замонавий тиббий асбоб-ускуналар билан жиҳозланди. Босқичма-босқич амалга оширилиб келинаётган ана шундай ислоҳотлар аҳолига тўлақонли, тез ва сифатли тиббий ёрдам кўрсатишга хизмат қилмоқда, десак муболаға бўлмайди.\nМаълумки, бир неча йиллардан буён Ўзбекистон Республикаси Соғлиқни сақлаш вазирлиги ҳамда "Саломатлик-3" лойиҳасининг бундай эзгу ишлари инсон манфаатлари йўлида хизмат қилмоқда. Давлатимизнинг бирламчи бўғиндаги даволаш-профилактика муассасаларида аҳолига мақсадли ва юқори технологияларга асосланган тиббий хизмат кўрсатишни янада такомиллаштириш, шаҳар ва туман тиббиёт бирлашмалари тасарруфидаги бўлимлар ҳамда кўп тармоқли марказий поликлиникаларни замонавий ва юқори технологияли тиббий асбоб-ускуналар билан жиҳозлаш, соҳа мутахассисларининг назарий ва амалий кўникмаларини бойитиш мақсадида уларни қайта тайёрлаш, қисқа муддатли ўқув курсларида узлуксиз касбий таълимга ўқитиш каби масалаларга доир қабул қилган меъёрий-қонуний ҳужжатлари асосида устувор вазифалар белгиланиб, қатор ишлар олиб бориляпти. Тошкент шаҳар Бектемир тумани тиббиёт бирлашмасига қарашли шифо масканларида амалга оширилаётган мазкур жараён билан яқиндан танишиш мақсадида туман кўп тармоқли марказий поликлиникасига йўл олдик.\nМазкур шифо масканида малакали мутахассислар томонидан кўп сонли аҳолига тиббий хизмат кўрсатилмоқда. Муассасага "Саломатлик-3" лойиҳасидан тақдим этилган стоматологик жамланмалар, УТТ, центрафуга, дистиллятор, автоклав, рақамли рентген аппаратлари, гастрофизроскоп, авторефрактометр, лаборатория учун зарур жиҳозларнинг берилганлиги ҳудуд аҳолисига сифатли тиббий хизмат кўрсатишда, шунингдек, шифокорнинг иш самарадорлигини оширишда қўл келмоқда.\n– Сўнгги йилларда мамлакатимизда соғлиқни сақлаш соҳасига берилаётган эътибор ҳар бир соҳа мутахассисини янада масъулият билан ишлашга ундайди, – дейди Бектемир тумани тиббиёт бирлашмаси бошлиғи Азиз Азизов. – Муассасамизнинг 17 нафар умумий амалиёт шифокори ҳамда 38 нафар ҳамшираси 32 минг 104 нафар аҳолига малакали тиббий хизмат кўрсатиб келмоқда. Ўзбекистон Республикаси Биринчи Президентининг 2007 йил 2 октябрдаги "Республика тиббиёт муассасалари фаолиятини ташкил этишни такомиллаштириш чора-тадбирлари тўғрисида"ги Қарорига мувофиқ "Саломатлик" лойиҳалари доирасида тиббиёт муассасаларида қурилиш, реконструкция ҳамда энг сўнгги замонавий тиббий асбоб-ускуналар билан жиҳозлаш ишлари олиб борилмоқда. Шу ўринда айтиш жоизки, поликлиникамиз "Саломатлик-3" лойиҳаси томонидан ўтган йиллар мобайнида 75 турдаги замонавий тиббий асбоб-ускуналар билан жиҳозланди. Лаборатория бўлими учун центрафуга, автоклав, дистиллятор ҳамда УТТ, ЭКГ, замонавий рақамли рентген аппаратлари, стоматологик жамланмалар берилгани аҳолига тиббий хизмат кўрсатишда қулайликлар яратмоқда. Бу албатта, давлатимиз томонидан, қолаверса, Ўзбекистон Республикаси Соғлиқни сақлаш вазирлиги ҳамда "Саломатлик" лойиҳаларининг ҳамкорликдаги фаолиятларининг кенг имкониятларидандир.\nТиббиёт муассасаларига ана шундай энг сўнгги русумдаги тиббиёт жиҳозлари берилаётгани соҳа ходимларига қулайлик яратиш баробарида аҳолига ҳам енгиллик туғдирмоқда.\n– Шифокор ва ҳамшираларнинг кўрсатаётган тиббий хизматлари, айниқса, патронаж тизими бўйича хонадонимизга бориб, саломатлигимизни кўздан кечириб, мунтазам хабар олиб туриши биз кексаларнинг кўнглимизни кўтармоқда. Вақтида тиббий кўрикдан ўтказишади, баъзан поликлиникага чиқолмасак, шифокорларнинг ўзлари керакли тиббий техникалари, ҳатто ЭКГ, УТТни ҳам олиб келиб, текширувдан ўтказишади. Кўрсатилаётган ана шундай сифатли хизматлардан беҳад мамнунмиз, – дейди "Бектемир" маҳалла фуқаролар йиғини фаоли Олимжон Холматов.\nШуни алоҳида таъкидлаш керакки, "Саломатлик-3" лойиҳаси томонидан берилаётган мазкур тиббий жиҳозлардан оқилона фойдаланишда шифокорлар билим ва кўникмасини ошириб бориши талаб этилади. Бектемир кўп тармоқли марказий поликлиникасида ҳам шифокор ва ҳамширалар учун семинар машғулотлари ўтказилмоқда. Хусусан, муассаса билан яқиндан танишиш чоғида офтальмолог Муҳаббат Собирова кўз касалликларида тўғри ташхис қўйиш, даволаш ҳамда олдини олишда янги, замонавий офтальмологик асбоб-ускуналар, авторефракторларни ишлатиш борасида умумий амалиёт шифокорларига маҳорат дарсини ўтказаётганининг гувоҳи бўлдик.\n– Тиббиёт шундай соҳаки унда фаолият юритаётган мутахассислар ўз малакасини доимий ошириб бориш билан бир қаторда узлуксиз касбий таълим жараёнини ҳам ўзлаштириши керак. "Саломатлик-3" лойиҳаси асосида берилган жиҳозлардан самарали фойдаланиш учун ўқув курслари ташкил этилиб, соҳаси бўйича мутахассислар малака ошириб келишмоқда. Бу эса давлатимиз томонидан тиббиёт ривожига қаратилаётган эътибор самарасидир. Муассасамизда умумий амалиёт шифокорлари учун ҳар йили узлуксиз касбий таълим бўйича, ўқув дастури ишлаб чиқилиб, тасдиқланган режа асосида шифокор ва ҳамширалар учун семинар ташкил қилинди. Шифокорлар 9 та, ҳамширалар эса 6 та йўналиш бўйича ўқитилди. Шунингдек, мазкур ўқув машғулотларини ўтказиш учун "Саломатлик-3" лойиҳаси томонидан маҳаллий тренерлар тайёрланди. Уларга ўқув ва тарқатма материаллари, DVD дискига туширилган тақдимотлар берилди. 2017 йил давомида шифокорларга уч йўналиш (аренатал парвариш, УАШ амалиётида хирургия ҳамда офтальмологиянинг долзарб масалалари) бўйича ўқитилиши режалаштирилган. Семинар ўтказилгандан сўнг иштирокчиларга сертификатлар берилади. 2016 йилда 4 нафар умумий амалиёт шифокори узлуксиз касбий таълим бўйича таҳсил олиб, сертификатларга эга бўлишди. Айни пайтда ҳар бир УАШ хонасида офтальмоскоп, отоскоп жамланмаси мавжуд бўлиб, улар ушбу тиббий асбоб-ускуналарда мукаммал ишлай оладилар. Туманда фаолият юритаётган ҳамшираларнинг 131 нафаридан 38 нафари умумий амалиёт ҳамшираларидир. Ўрта тиббиёт ходимлари орасида ҳам "Саломатлик-3" лойиҳаси бўйича режа асосида 6 та йўналишда семинар машғулотларида шахслараро мулоқотни шакллантириш, деонтология қоидаларига риоя қилиш борасида ҳам тушунтириш берилади. Шу билан бирга, тиббий асбоб-ускуналарни самарали ишлатиш ва унинг мониторингини олиб бориш бўйича 25 дона клиник инженер паспорти олинган бўлиб, ҳар ҳафта назоратини олиб борамиз. Агар носозлик кузатилса, "Саломатлик-3" лойиҳасининг шаҳар бюросига хабар берилади. Ҳозирги кунга қадар олинган 75 турдаги тиббий асбоб-ускуналарнинг барчаси ишчи ҳолатида, – дейди "Саломатлик-3" лойиҳаси туман координатори Умида Давронова.\nТиббиёт муассасаси фаолияти билан яқиндан танишар эканмиз, стоматологик жамланмадан унумли фойдаланаётган шифокор-стоматолог Инъомжон Тўрахонов бемор Альфия Юлдашеванинг тишларини кўздан кечириб, пульпит, нерв яллиғланиши каби ташхис қўйиб, тиш пломбасини алмаштириши зарурлиги, бу эса поликлиника томонидан бепул амалга оширилишини айтаётганининг гувоҳи бўлдик. Ва шифокор иш жараёнида мазкур янги стоматологик жамланма ўзининг кўпгина қўшимча имкониятларига эга эканини таъкидлаб, эски аппаратларда ишлашда тез-тез юзага келувчи носозлик ҳолатлари ва асосий ишлаш қисмида қизиб кетиш каби айрим муаммолар учраб, тишнинг юмшоқ тўқималарига зарар етиши ҳақида ҳам гапириб ўтди. Шунингдек, бугунги жамланмалар эса ишлаш учун ҳар томонлама қулай, ортиқча вақт талаб этмаслигини таъкидлади.\n– Тўғриси, бу каби шароит ва имкониятлар ҳар бир соҳа ходимининг ўз ишига бўлган меҳрини ошириб, шижоат билан ишлашга ундайди, – дейди офтальмолог Муҳаббат Собирова. – Тиббиётнинг барча йўналишларида замонавий асбоб-ускуналарнинг берилаётгани фаолиятимизда бир неча қулайликларни туғдирмоқда. Муҳими, аҳоли малакали мутахассислар ва келтирилган ускуналардан фойдаланиб, жойида керакли даво муолажаларини олмоқда. Мана, кўриб турганингиздек, "Саломатлик-3" лойиҳаси томонидан берилган авторефрактометр ускунасида 85 ёшли Робия ая Йўлдошеванинг кўзларини текширувдан ўтказдик ва керакли ташхисни қўйиб, даво чораларини кўришни айтдим.\nҲа, бундай эзгу ишларнинг бардавомлиги аҳоли саломатлигини мустаҳкамлаш баробарида халқ манфаатларига хизмат қилиб, жамият ривожига ҳисса қўшишига ишончимиз комил.


Парацетамол хавфли эканлиги айтилмоқда\nБуюк Британиянинг Бристол университети олимлари, ҳомиладорлик пайтида парацетамолни истеъмол қилиш, олти ойдан 11 ёшгача бўлган болаларда хатти-ҳаракатларнинг бузилишига олиб келиши мумкинлигини аниқлади.\nТадқиқотда 14 минг бола иштирок этди, уларнинг 43 фоизи ҳомиладорликнинг еттинчи ойида оғриқни енгиллаштириш учун парацетамолни қабул қилишганини тан олишди. Мутахассислар хотира, ақлий қобилият коеффициенти, мактабгача ривожланиш даражаси, темперамент ва хулқ-атворга оид тестларни ўтказди.\nМаълум бўлишича, оналар томонидан оғриқ қолдирувчи воситалардан фойдаланиш гиперактивлик юқори хавфи ва ёш болаларда диққатни жалб қилиш билан боғлиқ экан. Ўғил болалар препаратга қизларга қараганда кўпроқ мойил бўлиб чиқишди.\nОлимларнинг фикрича, натижалар ҳомиладорлик пайтида аёлларни дори-дармонларни қабул қилишда эҳтиёт бўлиш кераклиги ҳақидаги тавсияларни тасдиқлайди.\nКиритилди: 13:10 21.09.2019. Ўқилди: 2915 марта. Фикрлар сони: 0 та.


15:03, 13.04.2018 // 24931\nМосква суди Россияда Telegram’ни блоклашга рухсат берди\nМоскванинг Таганский туман суди «Роскомнадзор»нинг Telegram мессенжерини блоклаш ҳақидаги талабини қаноатлантирди, деб ёзади Spot.\nҚайд этилишича, сервис федерал хавфсизлик хизматига фойдаланувчиларнинг ёзишмаларини расшифровка қилиш имконини берувчи калитларни тақдим этмаган. Telegram калитларни 4 апрелга қадар тақдим этиши керак эди.\nСуд иши 18 минут давом этди. Судья Юлия Смолина «Роскомнадзор» ва федерал хавфсизлик хизмати вакиллари сўзларини тинглади. Улар Telegram’ни ахборот тарқатишни ташкиллаштирувчилар махсус хизматлар билан ҳамкорлик қилиши шартлиги белгилаб қўйилган «Ахборот тўғрисида»ги қонунни бузишда айблади.\n«Telegram’да тарқатилаётган маълумотларда экстремизм, терроризм каби ғояларга эга бўлиши мумкин. Улар Россияга ва барча фуқароларга, хусусан мессенжер фойдаланувчиларига хавф туғдириши мумкин», — дейди «Роскомнадзор» вакили.\nФедерал хавфсизлик хизмати вакиллари эса нафақат калитларни, балки уларни нима сабабдан бериш мумкин эмаслиги ҳақидаги маълумотни ҳам ололмаганини таъкидлаган.\nTelegram асосчиси Павел Дуров эса ёзишмаларни расшифровка қилиш имконини берувчи калитлар фойдаланувчиларнинг ўзларида сақланишини айтган.\n17:17, 09.07.2020 // 147040\n00:11 Кеча // 144902\n00:26 Бугун // 123080\n22:34, 09.07.2020 // 115005\n20:08, 09.07.2020 // 107722


Россия ҳужумчи самолётлари ўз чегараси яқинидан АҚШ эсминецини сиқиб чиқарди\n20:56 / 30.05.2015\nРоссия Қора денгиз флоти Су-24 ҳужумчи самолётлари Россиянинг сув чегаралари яқинида сузиб юрган АҚШнинг “Росс” эсминецини нейтрал сувларга чекинишга мажбур қилди. Бу ҳақда Қрим куч тузилмаларидаги манба хабар бермоқда.\nАҚШ кемаси Руминиянинг Констанца портидан чиқиши биланоқ Россиянинг территориал сувларига қараб йўл олди. Кема Россиянинг сув чегаралари четлари бўйлаб сузиб юрди, унинг ҳаракатлари “ғаламискорона ва тажоввузкорона” кўринишда бўлган.\nҚора денгиз қўмондонлиги “чегарани бузганлик учун қаттиқ жазолашга ва мамлакатнинг манфаатларини ҳимоялашга тайёргарликни” намойиш қилиш учун Су-24 ҳужумчи самолётларини ҳавога кўтаришга қарор қилди.\nМаълумот учун, 2014 йилнинг апрелида Су-24 самолёти АҚШнинг ҳаво ҳужумига қарши мудофаа элементларига эга энг замонавий “Дональд Кук” эсминецидаги барча аппаратурани “ўчириб” қўйган эди.


2-5 МАРТГА ОБ-ҲАВО ПРОГНОЗИ » Расмий сайт | Ўзгидромет\nБош саҳифа » Об-ҳаво маълумотлари » 2-5 МАРТГА ОБ-ҲАВО ПРОГНОЗИ\nҲаво ўзгариб туради, ёғингарчилик кутилмайди, фақат 4 мартда баъзи жойларда ёғингарчилик (ёмгир, қор) бўлади. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, 4 мартда 15-20 м/с гача кучайиши мумкин. Ҳарорат 2 мартда кечаси 0-5° совуқ, кундузи 3-8° илиқ; 3 мартда кечаси 3-8° совуқ, кундузи 3-8° илиқ; 4 мартда кечаси 0-5° совуқ, кундузи 1-6° илиқ, 5 мартда кечаси 3-8° совуқ, кундузи 0-5° илиқ бўлади.\nҲаво ўзгариб туради, 2-3 мартда ёғингарчилик кутилмайди, 4-5 мартда баъзи жойларда ёмгир ёғади. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, 4 мартда 15-20 м/с гача кучайиши мумкин. Ҳарорат 2 мартда кечаси 0-5° илиқ, кундузи 10-15° илиқ; 3 мартда кечаси 0-5° илиқ, кундузи 8-13° илиқ; 4 мартда кечаси\n0-5° илиқ, кундузи 7-12° илиқ; 5 мартда кечаси 2-7° илиқ, кундузи 5-10° илиқ бўлади.\nҲаво ўзгариб туради, 2 мартда ёғингарчилик кутилмайди, 3 мартда баъзи жойларда бироз ёмгир ёғади, 4-5 мартда баъзи жойларда ёмгир ёғади. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, 4-5 мартда 15-20 м/с гача кучайиши мумкин. Ҳарорат 2 мартда кечаси 0-5° илиқ, баъзи жойларда 2° совуқгача, кундузи 10-15° илиқ; 3 мартда кечаси 0-5° илиқ, кундузи 7-12° илиқ, 4 мартда кечаси 0-5° илиқ, кундузи 10-15° илиқ, 5 мартда кечаси 2-7° илиқ, кундузи 7-12° илиқ бўлади.\nҲаво ўзгариб туради, 2 мартда ёғингарчилик кутилмайди, 3 мартда баъзи жойларда бироз ёмгир ёғади. 4-5 мартда баъзи жойларда ёмгир ёғади. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, 4-5 мартда 15-20 м/с гача кучайиши мумкин. Ҳарорат 2 мартда кечаси 0-5° илиқ, кундузи 12-17° илиқ; 3 мартда кечаси 2-7° илиқ, кундузи 10-15° илиқ,\n4 мартда кечаси 2-7° илиқ, кундузи 12-17° илиқ, 5 мартда кечаси 5-10° илиқ, кундузи 7-12° илиқ бўлади.\nҲаво ўзгариб туради, 2 мартда ёғингарчилик кутилмайди, 3 мартда баъзи жойларда бироз ёмгир ёғади, 4-5 мартда баъзи жойларда ёмгир ёғади. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, 4-5 мартда 15-20 м/с гача кучайиши мумкин. Ҳарорат 2 мартда кечаси 2° совуқ-3° илиқ, кундузи 8-13° илиқ, 3 ва 5 мартда кечаси 0-5° илиқ, кундузи 5-10° илиқ, 4 мартда кечаси 0-5° илиқ, кундузи 7-12° илиқ бўлади.\nҲаво ўзгариб туради, 2 мартда ёғингарчилик кутилмайди, 3-5 мартда баъзи жойларда ёғингарчилик (ёмгир, қор) бўлади. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, 4-5 мартда 15-20 м/с гача кучайиши мумкин. Ҳарорат 2 мартда кечаси 2-7° совуқ, кундузи 3-8° илиқ; 3-5 мартда кечаси 0-5° совуқ, кундузи 3° совуқ-2° илиқ бўлади.